সাজেক থেকে রাঙাপান্যা : প্রতিবাদ প্রতিরোধের অগ্র সেনানী নারীদের অভিবাদন! - chtnews.com\nসাজেক থেকে রাঙাপান্যা : প্রতিবাদ প্রতিরোধের অগ্র সেনানী নারীদের অভিবাদন!\nসিএইচটি নিউজ , রবিবার, সেপ্টেম্বর ৩০, ২০১৮, আপডেট: ১০:০২ অপরাহ্ণ\n।। রাজনৈতিক ভাষ্যকার ।।\n২৬ সেপ্টেম্বর রাঙ্গামাটির শহরতলী রাঙাপান্যায় সংঘটিত সেনা ও গ্রামবাসীর সংঘর্ষের এত বড় ঘটনার কোন খবর জাতীয় পত্রিকা-টিভি চ্যানেলে প্রচার তো দূরের কথা, স্থানীয় বা আঞ্চলিক কোন পত্রিকার ভিতরের পাতায়ও স্থান পায় নি। চিহ্নিত একটি ‘নিউজ পোর্টাল’ ও ‘গিরিদর্পণ’ ঘটনা বিকৃত করে প্রচার করেছে বলে এক সূত্রে জানা গেছে। এভাবে পরিকল্পিত ও নির্দেশনা মাফিক সংবাদটি ধামাচাপা দেয়া (kill) হলেও সামাজিক যোগাযোগ মাধ্যম ফেইসবুকের বদৌলতে রাঙাপান্যার খবর ও এর ভিডিও দৃশ্য ভাইরাল হয়ে পড়েছে। প্রকৃত ঘটনাটি মানুষের মন থেকে মুছে যাবার মত নয়। এর গুরুত্ব ও তাৎপর্য কিন্তু অনেক গভীর এবং সদূরপ্রসারী।\nবুঝা যায়, ভিডিওটির দর্শক ও সমর্থক দিন দিনই বাড়ছে। ধরে নেয়া যায় আগামীতে আরও বাড়বে এবং ভিন্ন মাত্রা পাবে। যারা ভিডিও ধারণ করে আপলোড করেছে, তারা সময়োপযোগী কাজ করায় ধন্যবাদ পাবে। পার্বত্য চট্টগ্রামসহ ও অন্যান্য অঞ্চলের নিপীড়ন নির্যাতনের সংবাদ বস্তুনিষ্টভাবে প্রচারিত হয় না বলে পত্র-পত্রিকার প্রতি লোকের আস্থা কম, একই কারণে বিটিভি খবর দেখার লোক থাকে না। প্রকৃত ঘটনা প্রচারের জন্য বর্তমানে প্রয়োজন হচ্ছে বিকল্প সংবাদ মাধ্যম। বিশ্বের নির্যাতিতদের আন্দোলন সংগ্রাম তুলে ধরে সমর্থন আদায়ের পেছনে রিপোর্টার ও ফটোগ্রাফারদের ভূমিকা অপরিসীম। পার্বত্য চট্টগ্রামে দীর্ঘ চার দশক ধরে সংগ্রাম চললেও এ চ্যালেঞ্জিং কাজে আগ্রহী লোক দুঃখজনকভাবে কম। ফেইসবুকের ক্ষতিকর ব্যবহার সম্পর্কে সতর্ক থাকার পাশাপাশি এ সামাজিক যোগাযোগ মাধ্যমকে বৃহত্তর স্বার্থে কাজে লাগানোর দিকটি জোর দিতে আহ্বান জানাই।\nফেইসবুকের ভিডিওতে দেখা যায়, ঘটনার দিন ২৬ সেপ্টেম্বর রাঙাপান্যায় ক্রুদ্ধ নারীদের লাঠি হাতে সেনা নিপীড়নের বিরুদ্ধে রুখে দাঁড়ানোর দৃশ্য। প্রতিবাদ প্রতিরোধের আওয়াজ তুলে স্থানীয় নারী-পুরুষ রাস্তায় নেমে আসছে। যার বেশীর ভাগই নারী এবং তারাই সম্মুখ সারিতে (বোধগম্য কারণে পুরুষরা পেছনে), চিৎকার করে প্রতিবাদ ও পাল্টা প্রতিরোধ গড়ে তুলছে। এক পর্যায়ে এক বিক্ষুব্ধ নারী হামলাকারী সেনা জওয়ানকে লাঠি দিয়ে পেটায়, যা দীর্ঘদিনের পুঞ্জিভূত ঘৃণা, ক্ষোভ ও প্রতিবাদের এক স্বাভাবিক বিষ্ফোরণ মাত্র! মানুষের সহ্যের সীমা ছাড়িয়ে গেলে কী হতে পারে, এটি হচ্ছে তার জলজ্যান্ত দৃষ্টান্ত। কোন সমাজের নারীরা যখন প্রতিবাদ প্রতিরোধে নামে, তখন বুঝতে হবে তার মূল অনেক গভীরে। রাঙাপান্যার ঘটনাটি সাজেকের সাড়া জাগানো ঘটনা মনে করিয়ে দেয়। প্রত্যন্ত অঞ্চল সাজেকে ক্রুদ্ধ নারীরা রাস্তায় বেরিয়ে আসে, বাঘাইছড়ি টিএনও’র জিপ আটকায় এবং কষে লাঠিপেটা করে (২০১০ সালের ফেব্রুয়ারি)।\n# ফাইল ছবি\nঘটনা আরও আছে, কদুকছড়ির ঘিলাছড়িতে এক নারীর শ্লীলতাহানির প্রতিবাদে বিক্ষুব্ধ নারীরা রাস্তায় নেমে সেনা অধিনায়কের জিপ অবরোধ করে (২০০৯ মে ৮) এবং সেনা কর্তৃপক্ষ অভিযুক্ত জওয়ানকে প্রত্যাহার-সাজা দিতে বাধ্য হয়। পরবর্তীতে এলাকায় গঠিত হয় ঘিলাছড়ি নারী নির্যাতন প্রতিরোধ কমিটি। শুধু রাঙ্গমাটি নয়, খাগড়াছড়িতেও নারীদের রয়েছে প্রতিবাদ প্রতিরোধের বীরত্বব্যঞ্জক ঘটনা। পিসিপি কর্মী রমেল হত্যার বিচারের দাবিতে খাগড়াছড়ির মানিকছড়িতে আহূত মানববন্ধনে বাধা দিতে সেনা জওয়ানদের লাঠিপেটায় নারীরা পিছু হটে নি, লাঠি হাতে পাল্টা প্রতিরোধ গড়ে তুলে মানববন্ধন কর্মসূচি (৮ মে ২০১৭) সফল করে।\nসেনাসৃষ্ট মুখোশবাহিনী প্রতিরোধে লাঠি হাতে রাজপথে মিছিল (৭ মার্চ ১৯৯৫) করেছে, যা প্রতিরোধের এক উজ্জ্বল দৃষ্টান্ত হয়ে রয়েছে। পার্বত্য চট্টগ্রামের বিভিন্ন প্রান্তে নারীরা জেগে উঠে প্রতিবাদ জানিয়েছে, অন্যায়ের প্রতিরোধ করেছে।\nরাঙাপান্যায় বিক্ষুব্ধ নারী কর্তৃক হামলাকারীকে লাঠিপেটা নিছক এক সেনা জওয়ানকে আঘাত নয়, প্রকারান্তরে তা হচ্ছে উর্ধ্বতন কর্মকর্তাদের মুখে চপেটাঘাতের মত। কেন নারীরা তা করবে না? কল্পনার অপহরণকারী-বহু নারীর সম্ভ্রমহানির হোতা-লোগাঙ-লংগুদু গণহত্যার জল্লাদ-পাহাড়ে নিষ্ঠুর দমন-পীড়নে নিয়োজিত হানাদার বাহিনীর বিরুদ্ধে মানুষের ঘৃণা, ক্রোধ বারুদের মতো জমে রয়েছে। রাঙাপান্যায় এক সাধারণ নারী (যে কখনও মিছিলে যায় নি) কর্তৃক হামলকারী সেনা জওয়ানকে লাঠিপেটা, তা হচ্ছে নির্যাতিত জনতার ন্যায্য প্রতিবাদের বহিঃপ্রকাশ মাত্র অত্যাচারের বিরুদ্ধে যথাযথ প্রত্যুত্তর, এক কথায় দমন-পীড়ন বন্ধের ‘লাল কার্ড’ প্রদর্শন! পাহাড়ের জনগণ আর ফাউল মেনে নিতে প্রস্তুত নয়! তারা মুখ বুঁজে অত্যাচার নিপীড়ন সহ্য করবে না। রাইফেল বেয়নেট মামলা-হুলিয়া ধরপাকড়ের ভয় দেখিয়ে তাদের জব্দ করার দিন শেষ। মনে রাখতে হবে, পাঞ্জাবিরা ট্যাঙ্ক ভারি অস্ত্রের সাহায্যে নারকীয় হত্যাযজ্ঞ চালিয়েও ’৭১-এ পরাজিত হয়। হিটলার গ্যাস চেম্বারে লক্ষ লক্ষ ইহুদি মেরে, অত্যাধুনিক মারাণান্ত্র নিয়েও জিততে পারে নি। ইতিহাসে বারে বারে প্রমাণিত হয়েছে, সত্য ও ন্যায়ের জয় অনিবার্য!\nভবিষ্যতে যখন ‘সুদিন ফিরে আসবে’ অর্থাৎ যেদিন পার্বত্য চট্টগ্রামের জনগণের সংগ্রাম জয়যুক্ত হবে এবং বাংলাদেশে প্রবর্তিত হবে প্রকৃত গণতান্ত্রিক ব্যবস্থা — সেদিন রাঙাপান্যাসহ অন্যান্য স্থানে যারা (নারী-পুরুষ উভয়ই) সাহসী ভূমিকা রেখেছেন, তারা অবশ্যই সম্মাননা লাভ করবেন (ব্রিটেনে সাধারণ নাগরিকদের সাহসিকতা বীরত্বের স্বীকৃতিস্বরূপ ‘জর্জ ক্রশ’ পদক দেবার বিধান রয়েছে)। এখন তাদের নাম প্রকাশ করাও হবে ঝুঁকিপূর্ণ এবং আত্মঘাতি! মামলায় ফাঁসানোর হাজার রকমের অপচেষ্টা চলছে। রাঙাপান্যায় প্রতিবাদী নারীদের সাহসিকতার মাঝে ‘নৌকা’ ‘ধানের শীষ’ওয়ালা মুখচেনা দালালরা হঠকারিতার গন্ধ পেতে পারে। নিজেদের ‘সুশীল সমাজ’ পরিচয়দানে আগ্রহী একশ্রেণীর ব্যক্তি এ ধরনের প্রতিবাদী ভূমিকায় সায় দেবে না। নানা যুক্তি দিয়ে দ্বিমত পোষণ করে জনগণের মনে দ্বিধা-দ্বন্দ্ব সৃষ্টি করতে চাইবে, এ শ্রেণীর লোকদের যোগ্যতা হচ্ছে মানুষের মনে সংশয় জাগিয়ে ভেতর থেকে ঐক্যবদ্ধ আন্দোলন দুর্বল করে দেয়া (উইপোকার মত)। বিনিময়ে ক্ষমতাসীনদের কাছ থেকে এরা সুযোগ-সুবিধা লাভ করে থাকে। শাসকচক্র এখন অনেক বেশী ধূর্ত, সমাজের তথাকথিত উচ্চস্তরের লোক বা মাথাওয়ালাদের আগে কিনে ফেলে এবং জনগণের বিপক্ষে দাঁড় করিয়ে দেয়।\nপরাজয়বাদী আরেক শ্রেণীর লোক ইঁদুরের গর্তে বুক চাপড়িয়ে দেশপ্রেম জাহির করে থাকে, দুনিয়ায় হতাশা আর বিভ্রান্তি ছড়ানো ছাড়া এরা কিছু করতে পারে নি। ‘অন্যায়ের বিরুদ্ধে বিদ্রোহ ন্যায় সঙ্গত!’ রাঙাপান্যা ও সাজেকের সাহসী নারীরা নিজেদের কাণ্ডজ্ঞান থেকে এ মহা মূল্যবান বাণীকে বাস্তবে প্রয়োগ করেছেন, তাদের জানাই অভিবাদন!\nপাদটিকা : রাঙাপান্যায় সেনা ক্যাম্প করার পাঁয়তারা ফাঁস হয় ২৬ সেপ্টেম্বর। রাঙ্গামাটি ব্রিগেডের জি-টু মেজর তানভির রাঙাপান্যা স্থানীয়দের শাসিয়ে এলাকায় সেনা ক্যাম্প স্থাপনের কথা জানায়।\nঘটনার দিন সুরেশ চাকমা নামের এক মুদি দোকানদার (মোবাইল রিচার্জ দাতা+বিকাশ এজেন্ট)-কে সন্ত্রাসী হিসেবে ফাঁসাতে ছদœবেশী সেনা গোয়েন্দা ১ লক্ষ টাকার বিকাশ করতে চায়। গোয়েন্দাদের সাহায্যার্থে পরিকল্পনা মত নির্দিষ্ট দূরত্বে ছিল এক পিক-আপ সেনা জওয়ান। নিশ্চিত না হয়ে বিকাশ করতে অস্বীকার করলে গোয়েন্দার লোক তাকে চড় মারে, সন্ত্রাসী হিসেবে ফাঁসিয়ে ধরে নিতে চায়। এ সময় দোকানে তার প্রতিবাদ জানায় ক্রেতা নয়ন মণি চাকমা ও অপর দোকানদার মিসেস লাভলী ঘোষ। প্রথম দফায় সেনা জওয়ানরা তাদের তিন জনকে দোকানে আটকে রাখে, জবরদস্তি করে সাদা কাগজে স্বাক্ষর দিতে চাপ দেয়। পাড়া পড়শী তাদের রক্ষার্থে এগিয়ে গেলে সেনা জওয়ানরা তাদের লাঠিপেটা করে, আগত নারীদের সাথে অশোভন ব্যবহার করে। ঘটনা বিদ্যুত বেগে ছড়িয়ে পড়লে আশে-পাশের লোকজন বিশেষ করে নারীরা লাঠিসোটা নিয়ে জড়ো হয়, সেনা দমন-পীড়নের প্রতিবাদ জানায়। ক্ষুব্ধ নারীরা অশোভন আচরণের জবাবে সেনা জওয়ানকে লাঠিপেটাও করে, যা ভিডিওতে স্পষ্ট। বিক্ষুব্ধ জনতার মেজাজ দেখে সেনা জওয়ানরা ধৃতদের ছেড়ে দিতে বাধ্য হয়। অন্যায় অবস্থানে থাকলে অস্ত্র যে অচল, তা প্রমাণিত হয়। এক কথায় সেনা জওয়ানরা ‘চাবুরুক-না-ভুরুক’ হয়ে অর্থাৎ চরমভাবে হেনস্থা হয়ে ফিরে যায়।\nপরে মেজর তানভির (রমেলের হত্যাকারী) আরও দুই পিক-আপ সেনা ও পুলিশ সাথে নিয়ে আবার এলাকায় হামলা চালাতে আসে। মেজর তানভির ‘এটাক! এটাক!’ বলে জওয়ানদের আক্রমণের নির্দেশ দেয়। ‘এখানে সেনা ক্যাম্প হবে!’ বলে প্রকাশ্যে জানিয়ে দেয়। ‘ওসি সাহেব দুই/তিন শ’লোকের নামে কেইস দেন’ বলে ষড়যন্ত্র ফাঁস করে ফেলে। বিক্ষুব্ধ জনতা আবারও পাল্টা প্রতিরোধ গড়ে তোলে। ধাওয়া-পাল্টা ধাওয়ার ঘটনা ঘটে। সেনা-পুলিশের আক্রমণে গ্রামবাসীদের মধ্যে বেশ ক’জন নারী-পুরুষ জখম হয়। অন্যদিকে জনতার প্রতিরোধের মুখে সেনা জওয়ানদেরও কয়েক জন গুরুতর জখম হয় বলে জানা যায়। পরে সেনারা এলাকায় অভিযান চালিয়ে ১১ জনকে ধরে নেয়, ৩ জনকে লক্ষাধিক টাকা ও মোবাইল সেট দিয়ে ষড়যন্ত্রমূলক মিথ্যা মামলায় ফাঁসায়। মিথ্যা ষড়যন্ত্রমূলক মামলায় ফাঁসিয়ে জব্দ করাই এখন ক্ষমতাসীন সরকারের প্রধান অস্ত্র। দেশে সরকার বিরোধীদের যেভাবে মিথ্যা মামলা দেয়া হচ্ছে, পার্বত্য চট্টগ্রামেও একই কারবার চললেও তা এখনও ব্যাপক প্রচার পায় নি। রাঙাপান্যার ঘটনাটি শুধু রাঙ্গামাটি নয়, সর্বত্র আলোচনা চলছে। বলা যেতে পারে এটি এখন ‘টক অব দি সিএইচটি’।#\nPrevious articleপাহাড়ি ছাত্র পরিষদের চট্টগ্রাম মহানগর শাখার ১২তম কাউন্সিল সম্পন্ন\nNext articleবাঘাইছড়িতে দুই বৃদ্ধ নারীকে গলা কেটে হত্যা


Eidesh.com: চর্চা: ভিন্ন রণ-অভিজ্ঞতা হইতে আসি\nভিন্ন রণ-অভিজ্ঞতা হইতে আসি\nজু য়ে ল মা জ হা র, শনিবার, সেপ্টেম্বর ০১, ২০১২\n[[ও হে, মানুষের ভালোবাসার চোরসকল, যে তোমরা আমা হইতে উত্তম, সেই তোমাদিগের প্রতি অসমাপ্ত রূপে-- নিবেদন করি--ভয়ে-- এই পংক্তিসকল।আমেন]]\nএই বাঙ্মময় পংক্তিসকলকে---যাহা অপরের---আমি ঈর্ষা করি!\nতৎহেতু, গোপনে, একাগ্রচিত্তে,\nতাহার না-দেখা বার্লিক্ষেতের ছায়ায়,\nতৃণ-আড়ালে বসিয়া, ক্রমাগত, আপন খড়্গ শানাই!\nঅপরের হস্তলালিত আর গৃহলালিত হে, পংক্তিসকল!\nতোমাদিগের রচয়িতা যে-শাহানশাহ, আর যে তোমাদিগের পালয়িতা\nসমূহ বিনাশ----এই আমাহস্তে! অব্যর্থ আর কঠোর, আর তোমরা অপারগ হইবে আপনাকে রক্ষায়। যতক্ষণ লাবণ্য তোমাদের ঘিরিয়া রহে --- তাহা উবিয়া যাইবে! কর্পুরের ন্যায়। কিন্তু আমি, মেঘ-বিদারক আমি বজ্রের গুরু আর তাহার পালয়িতা।\nপর্বতের ন্যায় ---বজ্রহাতে! চূড়ায়!\nবরফসমেত আমি রূঢ়-শীতল!চূড়ায় বজ্র হাতে মৌন আর সদানিম্নগামী প্রপাতের নির্ঘোষসহ বিরাজি করি ----লৌহ-শলাকাসহ ---এমত ভাবি। আর আমার ভাবনা সত্য--- চৈত্রদিনে সূর্যের ন্যায়, যাহা আয়নার ভিতর বর্ণকে পাঠায় তার গরিমাসহ--- সকল রঙের আধার আর বিচ্ছুরক, আর যে উদয়াস্তের রূপকার ---সেই সূর্য আমার ললাটশোভা----দিবাভাগে!\nআমি চক্ষু নিবদ্ধ করিয়াছি অসীম তিতিক্ষায় তোমাপানে! আর তোমার নধরকান্তি পালয়িতার বক্ষপিঞ্জরের দিকে---- ক্রুর বাজপক্ষীর ন্যায়!\nমম ঈগলচঞ্চুপ্রতিমানাসিকা--দূর হইতে---শিকারের প্রতি ধাবিত----তোমাপানে। আর তোমরা নিমেষেই ছিন্নভিন্ন! আর অজস্র বাজের ভক্ষ্য তোমরা আর তোমাদিগের নগ্ননধরকান্তি পালয়িতা--- আর আমি বাজের পালয়িতা। সকল পক্ষবিধূনন আমার। কেননা আমি সর্বগামী, আর আমার খরবেগ নদীতটের অতি সন্নিকটে তোমাদিগের বসতি;\nবৃক্ষ আর পত্রশোভিত, সৌন্দর্যলালিত গৃহের অলিন্দে তোমাদের দেখি; আর আমি ধাবন করি ধীরে ---যেমতি শশকের প্রতি ধাবিত বাজপক্ষী। আর আমি পাঠাই তাহাকে---ক্রুর বাজপক্ষীকে তাহার বক্র নখরসহ, যে তাহার অক্ষিগোলকের ভিতরে এক শীতল চাহনি ---আর যাহা তোমাদিগের প্রতি আর তোমাদের পালয়িতার প্রতি নিবদ্ধ! আর, অবধারিত তোমাদিগের বিনাশ।\nযে তোমাদের পালয়িতা---যে শাহান শাহ ---তাহার বিনাশ--অবধারিত --এই আমাহস্তে। জানিবে!\nআর স্বচ্ছ তাহা,\nতাহা অবধারিত! জিমুতে বজ্র যেমতি!\nআইস, তোমাপানে এক্ষণে পাঠাই\nপ্রাচীন ব্যাধজাতি কিরাতগণের\nঅব্যর্থ অস্ত্রের ন্যায়, লক্ষ্যনির্দিষ্ট শব্দসকল\nযাহা আমারচিত আর সুন্দর\nআর, আমি তাহাদিগকে পাঠাই তোমার বক্ষের নিশানায়!\nতোমার আর তোমার পালিয়িতার পৃষ্ঠদেশের দিকে\nচরম রূঢ়তায় আর, পরম অনুরাগের সহিত!!\nতুমি আমার শত্রু; তথাপি আমি পরমাত্মীয় তোমার।--- অতএব, আমি\nআর, ইত্যবসরে মৎরচিত শব্দসকলকে পাঠাই\nতোমাসকাশে,--- তোমার বক্ষের দিকে!\nজানিও, রণদামামার ভিতর মুহূর্মুহূ যে জাগিয়া ওঠে---অন্য কেহ নহে-- সে আমি।\nজানিও, যখন রণলিপ্ত তখন স্বজনহন্তা আমি ---তথাপি, ইহাই কর্তব্য আমার!\nলোহার বাসরঘরে কালিদহে, সাঁতালি পর্বতে দ্বিভাঁজ জিহ্বা লইয়া\nগোপন ছিদ্রপথে-পথে যে আসে, সে-ই আমি!\nআর জানিও, রণবাদ্যের ভিতর যে ফুল্ল আর অনির্বচনীয়--- সে আমি;\nআর, অসিসঞ্চালন-মুহূর্তেও কপালে শিশুর চুম্বনের স্মৃতি আর\nবিষাদ লইয়া যে---সে আমি!\nআর, আমার অভিন্ন আনন তোমাদের সকলের আনন লইয়া\nবহুরূপে ঘুরিতেছে ---শোভাদারুণ বহু-বহু রূপে:\nআর, ভীষ্ম--- যে ছিল অভেদ্য--- শরশয্যায় সে এখন নিথর-- ---আর পরমাত্মীয় সে আমার;\nতথাপি ইহাই আমার কর্তব্য যে, তাহাকে বধ করি---পরম আদরের সহিত----আর সহস্তে!\nকিন্তু কেন এমত হইল যে, সহসা, চক্ষু জ্বালা করিয়া উঠিল, আর আমি অন্যদিকে মুখ ফিরাইয়া লইলাম?\nএকনিমেষমাত্র! বৈকল্য হইল। কিন্তু পরক্ষণেই আমাতে ফিরিয়া আসি আমি; আর ফিরি\nআমার রণকর্তব্যের প্রহরায়! কেননা ক্ষত্রিয় আমি !\nকেননা পাষাণে রচিত আর শীতল আমি। আর, আমার সুপ্রাচীন দৃঢ় বক্ষপিঞ্জর অভেদ্য; আর তাহাতে সুরক্ষিত যে-হৃদয় তাহা, কে না জানে, গ্রানিটে নির্মিত! তথাপি, ক্ষণকালের তরে, কেন কাঁপিয়া-নড়িয়া উঠিল সে\nকলিঙ্গের রণময়দানে রাজা অশোকের ন্যায়?\nঅত:পর আমি তাহাকে---- আমার সহসা-অবাধ্য হৃদয়কে---যে ভূবনাধিপতি সেকান্দরের পিতা, মাকিদোনিয়ার রাজা ফিলিপের তেজি অশ্ব বুকিফেলাসের মতো--- অবাধ্য , তাহাকে থামাই। --আমার ক্ষণবিচলিত হৃদয়কে!\nকেননা, ইহা আমায় সাজে না। কারণ ক্ষত্রিয় আমি!\nঅতএব, প্রেম নহে, হাস্য করুণা কিংবা অশ্রু নহে, আমার রহিয়াছে কর্তব্য আর ক্ষাত্রতেজ!\nইত্যবসরে দিবস আইসে আর দিবস চলিয়া যায়, আর আইসে আর চলিয়া যায়\nআমার রণবাদ্য সদা বাজিয়া চলে! অজস্র মেঘবাহিনীর ন্যায়!!\nএকদা সকল মরালগ্রীবা, সকল প্রশস্ত আর উঁচু স্কন্ধের গরিমা\nআমার বাণে বিদ্ধ হইবে! আর লুটাইয়া পড়িবে\nহেকুবার আর্তনাদের মতো\nঅফুরান দিবস আর রাত্রি!\nআর, তোমাদিগের হৃতযৌবন জনয়িতাকে, দ্যাখো,\nপরাজয়ে নতদৃষ্টি আর ভূপাতিত; ধূলিলাঞ্ছিত আর করুণ,\nজরদ্গব তোমাদের পালয়িতাকে দ্যাখো:\n---উল্টাইয়া পড়া কিস্তিসহ!------তীরে!!\nআমি ছিন্নবস্ত্র, তথাপি, ক্রম-উজল হে!\nসরোবরে দীর্ঘগ্রীব মরালের ন্যায়\nধাবনশীল আপন লক্ষের প্রতি----আর,\nতোমাদিগের জনয়িতা আমার সদালক্ষ্য, ---আমার নির্মম নখরবর্তী---সদা।\nষণ্ডের চোখের মণি যথা! যাহাকে নিশানা করিয়াছিল অর্জুন, সেই ষণ্ডের\nডাগর চোখের মণির প্রতি যথা,----সদা রিরংসু অমি!\nতোমাদের জনয়িতা একমেবাদ্বিতীয়ম নিশানা আমার; আর ভক্ষ্য--- আমার অসীম ক্ষুধার!\nআর, সখা আমি তাহারই!\nআর জানিবে উভয়ের ক্ষেত্র একই----তাহার আর আমার---- তথাপিও,\nউভয়ে ভিন্ন ভিন্ন রণ-অভিজ্ঞতা হইতে আসি !!!\n[[২৯-৩০ আগস্ট, ২০১২। মালিবাগ চৌধুরিপাড়া, ঢাকা]]


সিটি কর্পোরেশনে ঈদে মিলাদুন্নবী (দ.) উদযাপন - Suprobhat Bangladesh সিটি কর্পোরেশনে ঈদে মিলাদুন্নবী (দ.) উদযাপন - Suprobhat Bangladesh\nসিটি কর্পোরেশনে ঈদে মিলাদুন্নবী (দ.) উদযাপন\nনগরীর জিইসি কনভেনশন সেন্টারে চট্টগ্রাম সিটি কর্পোরেশনের আয়োজনে পবিত্র ঈদে মিলাদুন্নবী (দ.) উদযাপন উপলক্ষে খতমে কোরআন, খতমে বোখারী, মিলাদ, দোয়া মাহফিল এবং মেজবান গতকাল বৃহস্পতিবার সকালে অনুষ্ঠিত হয়। এতে রাজনৈতিক, সামাজিক, পেশাজীবিসহ নানা শ্রেণি ও পেশার ব্যক্তিবর্গ এবং চট্টগ্রাম সিটি কর্পোরেশনের কর্মকর্তা, কর্মচারিরা অংশ নেন। খতমে কোরআন ও খতমে বোখারী শরীফে ৩৩ জন আলেম অংশগ্রহণ করেন।\nসুধি সমাবেশে মেয়র আলহাজ আ জ ম নাছির উদ্দীন বলেন, আল্লাহর রাসুল এর বিশ্ব মানবতার মুক্তির দূত হিসেবে পৃথিবীতে আগমন ঘটে। তিনি সর্বশেষ ও সেরা নবী। ৬৩ বছর জীবনে ধর্ম প্রচার, সমাজ সংস্কার ও জাতি গঠনে তাঁর রেখে যাওয়া ভূমিকা বিশ্বে অতুলনীয়।\nমেয়র আরও বলেন, রাসুলে করিম (স.) মানব জাতির জন্য রহমত ও বরকত স্বরূপ। তিনি পৃথিবীতে এসে সামাজিক, অর্থনৈতিক, রাজনৈতিক ও ধর্মীয় ক্ষেত্রে নীতি নৈতিকতা ও আদর্শ প্রচার করেন। তিনি ছিলেন বিশ্বের সব মানুষের শান্তি ও কল্যাণের মূর্ত প্রতীক।


বাড়িতে না জেনেই রোজ ব্যবহার করছেন এগুলো? জানুন কিভাবে শরীরে ডেকে আনছেন নিশ্চিত ক্যান্সারকে? – প্রিয় বন্ধু বাংলা\nহোম > অন্যান্য > বাড়িতে না জেনেই রোজ ব্যবহার করছেন এগুলো? জানুন কিভাবে শরীরে ডেকে আনছেন নিশ্চিত ক্যান্সারকে?\nবাড়িতে না জেনেই রোজ ব্যবহার করছেন এগুলো? জানুন কিভাবে শরীরে ডেকে আনছেন নিশ্চিত ক্যান্সারকে?\nপ্রিয় বন্ধু মিডিয়া রিপোর্ট – বর্তমানে ক্যান্সার একটি বহুশ্রুত রোগ। এখনকার প্রায় প্রতিটি বাড়িতেই কোনো না কোনো মানুষ এই রোগে আক্রান্ত বলে কিছুদিন আগের সমীক্ষাতে দেখা গিয়েছিল। ক্যান্সারের অন্যতম কারণ হিসেবে অনিয়ন্ত্রিত জীবনযাত্রা বা স্ট্রেসকে দায়ী করা হলেও সম্প্রতি জানা গেছে আপনার বাড়ির নিত্য ব্যবহৃত জিনিস থেকেও হতে পারে ক্যানসার।\nবস্তুত আমরা নিজেদের বাড়ি পরিষ্কার রাখতে এমন অনেক জিনিস ব্যবহার করি যাতে ক্ষতিকারক রাসায়নিক পদার্থ থাকে। আর যা কিনা আমাদের দেহে ক্যান্সার ঘটাতে কার্যকরী বলেই মনে করা হয়। তবে নিজেদের অজান্তে কিভাবে নিজেদের জীবনে ডেকে আনছেন এই রাজরোগের সম্ভাবনা, জেনে দেখতে পারেন এখনই\nবস্তুত, বর্তমানের ঘর পরিষ্কারের এমন আধুনিক জিনিসপত্র আবিষ্কার হয়নি যখন, তখন থেকেই ঘর পরিষ্কারের জন্য ব্লিচিং পাউডার ব্যবহার করার চল ছিল বলে মনে করা হয়। তবে জানা গেছে, ব্লিচিং পাউডারের ক্ষতিকারক রাসায়নিক পদার্থ ত্বকের সংস্পর্শে এলে তা যেমন ক্ষতি করতে পারে, তেমনি যে সমস্ত মানুষদের শ্বাসকষ্ট আছে তাদের ক্ষেত্রেও এটি ক্ষতিকর।\nএছাড়া জামা কাপড় থেকে দুর্গন্ধ দূর করতে অনেকেই আলমারিতে বা জামা কাপড় রাখার জায়গায় ন্যাপথলিন রেখে দেয়। তবে এর গন্ধ অনেক সময় মাথা ব্যথা বা শ্বাসকষ্টের কারণ হতে পারে পারে বলেই মনে করা হয়। অন্যদিকে ব্লিচিং পাউডারের মত ডিটারজেন্টও আপনার ত্বক থেকে শুরু করে শরীরের ক্ষতি করতে পারে বলে মনে করেন অনেকে।\nঅন্যদিকে ঘর সুগন্ধি করতে অনেকেই এয়ার ফ্রেশনার ব্যবহার করেন। কিন্তু এয়ার ফ্রেশনারে ব্যবহৃত রাসায়নিক পদার্থ ক্যান্সারের কারণ হয়ে দাঁড়াতে পারে বলে মনে করা হয়। এছাড়া ফুসফুস এবং চোখের ক্ষতি করতে পারে এই এয়ার ফ্রেশনার।\nসেই সঙ্গে কার্পেট ক্লিনারে থাকে প্রচুর পরিমাণে অ্যামোনিয়াম হাইড্রোক্সাইড, যা আপনার চোখ এবং ফুসফুসের ক্ষতি করতে পারে। এছাড়া এতে এমন কিছু রাসায়নিক পদার্থ থাকে যা আপনার লিভার ও কিডনির ক্ষতি করার সঙ্গে সঙ্গে আপনাকে ক্যান্সারে আক্রান্ত করতে পারে বলেও মনে করা হয়।\nএছাড়া বাসন ধোয়ার সাবান বা ডিশওয়াশারে লক্ষ্য করা যায় ক্লোরিন এর মত উপাদান। যা কেবল বড়দের জন্যই নয় শিশুদের ক্ষেত্রেও অত্যন্ত ক্ষতিকর বলে মনে করা হয়। অন্যদিকে বেসিনে ময়লা জমে গেলে বা বেসিন বা নল থেকে দুর্গন্ধ বের হলে তা পরিষ্কার করার জন্য অনেকেই সালফিউরিক অ্যাসিড বা হাইড্রোক্লোরিক এসিডের ব্যবহার করে থাকেন।\nকিন্তু এগুলি আপনার ত্বক, ফুসফুস, চোখ এগুলি ক্ষতি করার সঙ্গে সঙ্গে ক্যান্সারের মতো রোগেরও লক্ষণ হিসেবে মনে করা হয়। সেই সঙ্গে এর ক্ষতিকারক প্রভাব হিসাবে মানুষের মৃত্যু পর্যন্ত হতে পারে বলে মনে করেন অনেকে। তাই ভবিষ্যতে এই জিনিসগুলি আপনার বাড়িতে ব্যবহার করার ক্ষেত্রে অবশ্যই সাবধানতা অবলম্বন করে দেখতে পারেন বলেই মনে করেন বিশেষজ্ঞরা।\nট্যাগড cancer-samvabona nitya-byabohrito-jinish\nদিল্লি চললেন দিলীপ ঘোষ, অমিত শাহের তলব নাকি কেন্দ্রীয় নেতৃত্বের সিদ্ধান্তে অখুশি, কারণ নিয়ে জল্পনা !\nনিজামুদ্দিন থেকে শিক্ষা! করোনা আক্রান্ত থুথু ছেটালেই এবার রুজু হবে খুনের চেষ্টার মামলা!\nশাসকদলের জাল প্যাড ছাপিয়ে তোলাবাজি, চোখ কপালে দলীয় নেতাদেরই


আজ ২৯ তারিখ। আজ জন্মগ্রহণ করায় আপনার সঠিক জন্মসংখ্যা (২৯=২+৯=১১=১+১)= ২। কল্পনাপ্রবণ এবং সৃজনশীল হওয়ার সত্ত্বেও, ব্যবসা-বাণিজ্য জগতে আপনার সাফল্যের সম্ভাবনা কম। আপনি যথেষ্ঠ অনুভূতিপ্রবণ, অথচ সাবধানী প্রকৃতির। আপনার ষষ্ঠ-ইন্দ্রিয় খুবই সবল এবং আপনি অসাধারণ বিশ্লেষণী ক্ষমতার অধিকারী। কর্মী হিসেবে যতটা, স্বপ্নদ্রষ্টা হিসেবে আপনি তার চেয়ে অনেক বেশী সফল। আপনার নার্ভাস সিস্টেম যদিও ততটা সবল নয়, তবুও বহুজনের সাথে মিলেমিশে কাজ করার ব্যাপারে আপনি খুবই পারদর্শী।\nআর জাতক বা জাতিকা হিসেবে আপনার জন্য-\nশুভ বর্ণ : ক্রিম, সাদা, হালকা, হলুদ, সবুজ এবং গোলাপী।\nশুভ বার : রবি, সোম এবং মঙ্গলবার।\nশুভ রত্ন: মুক্তা, মুনস্টোন, পান্না এবং ফিরোজা।\nগুরুত্বপূর্ণ তারিখ : ২, ৫, ৭, ৮, ১১, ১৪, ১৬, ১৭, ২০, ২৩, ২৫, ২৬ এবং ২৯।\nগুরুত্বপূর্ণ সংখ্যা : ১, ২, ৫, ৭, এবং ৮।\nউপযোগী পেশা : নির্মাণ ঠিকাদারি, জমিজামা, কৃষি, পশুপাখি, চিকিৎসা, সম্পাদনা, লেখালেখি, মনোচিকিৎসা, শরীরচর্চা-শিক্ষা, সংগীত এবং ললিতকলা সংশ্লিষ্ট কাজ-কর্মে আপনার উন্নতির পথ সুগম থাকবে।\nবিশেষ পরামর্শ : ব্যক্তিগত, পারিবারিক এবং পেশাগত জীবনে অন্যের বা অন্যদের প্রবঞ্চনা হতে আপনি সব সময় সতর্ক থাকতে চেষ্টা করুন।\n(১) কাজে-কর্মে. ব্যবসায়ে-বাণিজ্যে প্রতারক এবং প্রবঞ্চক ব্যক্তি এবং গোষ্ঠী হতে সতর্ক থাকুন। আর সতর্ক থাকুন যে কোনো ধরনের গুজব হতে। যে-কোনো কথা শুনলেই তা যাচাই-বাছাই না করে চাউর করে বেড়াবেন না। আর লক্ষ রাখবেন, গুজবটির বিষয়ে সরকারের অবস্থান কি? ব্যয়ে-বাজেটে ভারসাম্য বজায় রাখুন।\n(২) হজ্জতি করে কোনো বিষয়ে জয়লাভ করতে যাবেন না। বিশেষত বিপরীত লিঙ্গের কোনো ব্যক্তির সাথে কোনো ধরনের তর্কে-বিতর্কে বা হাঙ্গামায় কোনোভাবেই জড়াতে যাবেন না আজ। মূল্যবান সুযোগ হাতছাড়া হয়ে চলে যাবার আগেই তা কাজে লাগিয়ে কিছু ফায়দা হাসিলের চেষ্টা করুন। লেনদেনে প্রয়োজনীয় সতর্কতা মেনে চলুন।\n(৩) কাজ-কর্ম ব্যাপকভাবে বাধাগ্রস্ত হ’তে পারে। তাই, কাজ-কর্মে সফলতা পেতে হ’লে ধৈর্যের পরীক্ষায় আজ উত্তীর্ণ হতে হবে। যে কোনো পরিস্থিতিতেই অধ্যবসায়ের পথ থেকে বিচ্ছন্ন হওয়া যাবে না। শরীর-স্বাস্থ্যের উপর নজরদারীটা বাড়িয়ে দিন। গুজবে কান দেয়া থেকে বিরত থাকুন। মনে রাখবেন, অনেক দেশে সরকার নিজেই গুজব ছড়ায়।\n(৪) অর্থ-ব্যবস্থাপনা সংক্রান্ত যেকোনো কাজ খুবই সতর্কতা এবং যতেœর সাথে করতে চেষ্টা করুন। এতে করে সফলতা পাওয়া যেমন সহজ হবে, তেমনি সুনাম কুড়াতে পারবেন পর্যাপ্ত পরিমানে। প্রেম-প্রণয়ের সম্পর্কের ক্ষেত্রে তেমন কোনো উন্নতি লাভের সম্ভাবনা কম আজ। দাম্পত্য সম্পর্কে উন্নতি অর্জনের জন্য নিজেই তৎপর হোন।\n(৫) নিজের একান্ত এবং গুরুত্বপূর্ণ কাজ-কর্মগুলো নিজের হাতে এবং নিজের বুদ্ধিতে করতে চেষ্টা করুন। অন্যকে দিয়ে কাজ করাতে গেল বা অন্যের বুদ্ধিতে কোনো কাজ করলে ক্ষতির সম্মুখীন হবার আশঙ্কা রয়েছে। বিশেষ কোনো ব্যক্তির সাথে পরিচয় ঘটতে পারে, অদূর ভবিষ্যতে যে পরিচয় লাভজনক হয়ে উঠতে পারে।\n(৬) চলতি পথে বা কোনো কাজ-কর্ম সম্পাদনে বিপরীত লিঙ্গের কোনো ব্যক্তির সহযোগিতা পাওয়া সহজ হতে পারে। প্রেমে সফলতা বা বিয়ে শাদীর কাজে অগ্রগতি আসাও সম্ভাব্য। বিদেশ যাত্রার কাজ খানিকটা বা অনেকটাই এগিয়ে যেতে পারে। আর্থিক ক্ষেত্রে আজ লাভজনক অবস্থানে থাকবেন বলেই আশা করা যায়।\n(৭) আপনি বন্যাদুর্গত এলাকার কোনো বাসিন্দা হলে স্বাস্থ্য সম্পর্কীত সচেতনতা বাড়িয়ে তুলুন। কোনো অবস্থাতেই বন্যার পানি পান করবেন না। বিষাক্ত পোকামাকড় আর জীব-জন্তু হ’তে নিজে তো সাবধান থাকবেনই, বাড়ির শিশুদেরও এসব থেকে নিরাপদে রাখতে চেষ্টা করুন। ব্যবসা-বাণিজ্যে অবিবেচকের মত মুনাফা অর্জন করা থেকে বিরত থাকুন।\n(৮) কথা-বার্তা সতর্কতার সাথে বলতে চেষ্টা করুন। যাতে করে আপনার কথার কারনে কারো সাথে ভুল বোঝাবুঝি সৃষ্টি বা সম্পর্কে তিক্ততা তৈরি না হয়। মহামারী আকারের ডেঙ্গু থেকে নিরাপদে থাকতে প্রতিদিন পনেরো বার সুরা ফীল পড়া উত্তম। নিজে পড়–র এবং আপনার চারিপাশে অন্যদেরও পড়তে বলুন।\n(৯) কিছুটা বা বেশ কিছুটা দৌড়াদৌড়ির মধ্যে থাকতে হ’তে পারে আজ আপনাকে। সেটা নিজের বা অফিসিয়াল কোনো কাজে কিম্বা সরকারী কোনো কাজেও হতে পারে। আর্থিক বিচারে লাভবান থাকবেন, আশা করা যায়, বিভিন্ন ভাবেই। দূর-পাল্লার যাত্রায় সতর্কতা এবং সাবধানতার পরিমাণ যতটা সম্ভব বাড়িয়ে নিতে চেষ্টা করুন।


বিএনপির গণ-অনশন কর্মসূচি পালন – খবর বাংলা . কম\nবিএনপি চেয়ারপার্সন খালেদা জিয়ার মুক্তির দাবিতে গতকাল বুধবার কেন্দ্রীয় কর্মসূচির অংশ হিসেবে দেশের বিভিন্ন স্থানে অনশন কর্মসূচি পালন হয়েছে। এদিকে কর্মসূচি চলাকালে রাজবাড়িতে বিএনপি ও তার অঙ্গ সংগঠনের তিন নেতাকে আটক করেছে পুলিশ। ইত্তেফাকের স্থানীয় অফিস, প্রতিনিধি ও সংবাদদাতার পাঠানো খবর। বরিশাল:কেন্দ্রীয় কর্মসূচির অংশ হিসেবে গতকাল দিনব্যাপী অনশন কর্মসূচি পালন করেছে জেলা ও মহানগর বিএনপি। নগরীর অশ্বিনী কুমার টাউন হলে কর্মসূচি চলাকালে উপস্থিত ছিলেন বিএনপির যুগ্ম মহাসচিব মজিবর রহমান সরোয়ার, সাংগঠনিক সম্পাদক (বরিশাল বিভাগ) বিলকিস আক্তার জাহান শিরিন, জেলা দক্ষিণ বিএনপি সভাপতি এবায়দুল হক চাঁন, জেলা উত্তর বিএনপির সভাপতি মেজবাহ উদ্দিন ফরহাদ, মহানগর বিএনপির ভারপ্রাপ্ত সাধারণ সম্পাদক জিয়াউদ্দিন সিকদার প্রমুখ। গাজীপুর:বিএনপি চেয়ারপার্সন খালেদা জিয়ার মুক্তির দাবিতে গতকাল জেলায় গণঅনশন কর্মসূচি পালন হয়েছে। গাজীপুর জেলা বিএনপির উদ্যোগে শহরের রাজবাড়ি রুটের দলীয় কার্যালয়ে এ কর্মসূচি পালন করা হয়। কর্মসূচিতে জেলা বিএনপির সিনিয়র যুগ্ম সম্পাদক মো. সোহরাব উদ্দিন, বিএনপি নেতা শাহ রিয়াজুল হান্নান, প্রভাষক বশির উদ্দিন, বশির আহমেদ বাচ্চু, কাজী মাহবুবুল আলম গোলাপ, আনোয়ারুল ইসলাম, আব্দুল মোতালেব, শাখাওয়াত হোসেন সেলিম, আনোয়ারা বেগম, গুলনাহার বেগম, হারুনুর রশিদ, সাবেক ছাত্রদল নেতা হুমায়ূন কবীর রাজু প্রমুখ অংশ নেন। টাঙ্গাইল:কেন্দ্রীয় কর্মসূচির অংশ হিসেবে গতকাল অনশন কর্মসূচি পালন করেছে জেলা বিএনপি। শহরের ভিক্টোরিয়া রোডে দলীয় কার্যালয়ে এ কর্মসূচি পালন হয়। এতে সভাপতিত্ব করেন জেলা বিএনপির সভাপতি কৃষিবিদ সামছুল আলম তোফা। সঞ্চালনা করেন জেলা বিএনপির সাধারণ সম্পাদক অ্যাডভোকেট ফরহাদ ইকবাল। বক্তব্য রাখেন সহ-সভাপতি ছাইদুল হক ছাদু, আতাউর রহমান জিন্নাহ, কৃষক দলের সাধারণ সম্পাদক মাহমুদুল হক সানু, জিয়াউল হক শাহীন, সাংগঠনিক সম্পাদক শফিকুর রহমান শফিক প্রমুখ। রাজবাড়ী:খালেদা জিয়ার মুক্তির দাবিতে গতকাল অনশন কর্মসূচি পালন করেছে জেলা বিএনপি। আজাদী ময়দানের জেলা বিএনপির কার্যালয়ে দুই ঘণ্টাব্যাপী অনশন কর্মসূচি পালন করা হয়। কর্মসূচি শেষে দৌলতদিয়া ইউনিয়ন বিএনপির দপ্তর সম্পাদক ফজলুল হক, দৌলতদিয়া ইউনিয়ন ছাত্রদলের সাংগঠনিক সম্পাদক মাহবুব আলম এবং যুবদলের সাধারণ সম্পাদক রেজাউল করিমকে আটক করে পুলিশ। কর্মসূচিতে রাজবাড়ী জেলা বিএনপির সভাপতি আলী নেওয়াজ মাহমুদ খৈয়ম, রাজবাড়ী-২ আসনের সাবেক সংসদ সদস্য নাছিরুল হক সাবু, জেলা বিএনপির সহ-সভাপতি মো. রোকনুদ্দিন চৌধুরী, অ্যাডভোকেট আব্দুল গফুর প্রমুখ অংশগ্রহণ করেন। কিশোরগঞ্জ:খালেদা জিয়ার মুক্তির দাবিতে গতকাল রথখলা ময়দানে গণঅনশন কর্মসূচি পালন করেছে জেলা বিএনপি। এ সময় বক্তব্য রাখেন জেলা বিএনপির সহ-সভাপতি মো. আমিরুজ্জামান, সিনিয়র সহ-সাধারণ সম্পাদক খালেদ সাইফুল্লাহ সোহেল, সহ-সাধারণ সম্পাদক অ্যাডভোকেট বদরুল মোমেন মিঠু, সাংগঠনিক সম্পাদক আমিনুল ইসলাম আশফাক প্রমুখ। মেহেরপুর:কেন্দ্রীয় কর্মসূচির অংশ হিসেবে গতকাল অনশন কর্মসূচি পালন করেছে জেলা বিএনপি। এতে নেতৃত্ব দেন জেলা বিএনপির সভাপতি মাসুদ অরুন। উপস্থিত ছিলেন জেলা বিএনপির সহ-সভাপতি আব্দুর রহমান, আনছারুল হক, ইলিয়াছ হোসেন, শেখ সাঈদ আহমেদ প্রমুখ। কর্মসূচি পরিচালনা করেন পৌর বিএনপির সভাপতি জাহাঙ্গীর বিশ্বাস। নেত্রকোনা:খালেদা জিয়ার মুক্তির দাবিতে গতকাল শহরের মোক্তারপাড়ায় প্রেসক্লাব সড়কে পাবলিক হলের সামনে জেলা মহিলা দলের আহ্বায়ক ও বিএনপির কেন্দ্রীয় কমিটির সদস্য ড. আরিফা জেসমিন নাহিনের নেতৃত্বে অনশন কর্মসূচি পালন করা হয়। এ সময় বিএনপি সদস্য রেবেকা আক্তার রুবী, আফিয়া বিলকিছ পান্না, আফরোজা মনসুর, নাসিমা বেগম, হালিমা খাতুন, ফাতেমা আক্তার, সেলিনা বেগম প্রমুখ উপস্থিত ছিলেন। বাগেরহাট:জেলা বিএনপির উদ্যোগে অনশন কর্মসূচি পালন হয়েছে। কেন্দ্রীয় কর্মসূচির অংশ হিসেবে জেলা বিএনপির কার্যালয়ের সামনে গতকাল এ আয়োজন করা হয়। এ সময় বক্তব্য দেন জেলা বিএনপির সভাপতি এমএ সালাম, সাংগঠনিক সম্পাদক মোজাফফর রহমান আলম প্রমুখ। কর্মসূচিতে জেলার ৯টি উপজেলার বিএনপি ও তার অঙ্গ সংগঠনের নেতা-কর্মীরা অংশগ্রহণ করেন। মাগুরা:খালেদা জিয়ার মুক্তির দাবিতে অনশন কর্মসূচি পালন করেছে জেলা বিএনপি। বুধবার সকাল ১০টা থেকে শহরের শহীদ মিন্টু সড়কে জেলা বিএনপির কার্যালয়ে এই কর্মসূচি পালন করা হয়। জেলা বিএনপির যুগ্ম-আহ্বায়ক আহসান হাবীব কিশোরসহ স্থানীয় বিএনপি নেতৃবৃন্দ এতে অংশ নেন। বরগুন (উত্তর): কেন্দ্রীয় কর্মসূচির অংশ হিসেবে গতকাল অনশন কর্মসূচি পালন করেছে বরগুনা জেলা বিএনপি। স্থানীয় বিএনপি কার্যালয়ের সামনে জেলা বিএনপির সভাপতি মো. নজরুল ইসলাম মোল্লার সভাপতিত্বে এ সময় বক্তব্য রাখেন সাধারণ সম্পাদক অ্যাডভোকেট মো. হালিম, সাংগঠনিক সম্পাদক সফিকুজ্জামান মাহফুজ প্রমুখ। নাঙ্গলকোট (কুমিল্লা):কেন্দ্রীয় কর্মসূচির অংশ হিসেবে গতকাল উপজেলা কার্যালয়ের সামনে অনশন কর্মসূচি পালন করেছে স্থানীয় বিএনপি। এ সময় নাঙ্গলকোট উপজেলা বিএনপি যুগ্ম আহ্বায়ক একেএম নুরুল আফসার নয়ন, আদ্রা ইউনিয়ন বিএনপি সভাপতি শহীদ উল্ল্যাহ, জোড্ডা ইউপি বিএনপি সাবেক সভাপতি আবদুর রশিদ দৌলখাড় ইউপি বিএনপি সভাপতি আবদুল মতিন, মৌকরা ইউপি বিএনপি সভাপতি মাস্টার মাহবুবুল হক প্রমুখ উপস্থিত ছিলেন। নবীনগর (ব্রাহ্মণবাড়িয়া):খালেদা জিয়ার মুক্তির দাবিতে গতকাল পৃথক দুস্থানে অনশন কর্মসূচি পালন করেছে উপজেলা বিএনপি। উপজেলা বিএনপির একাংশ প্রেসক্লাব চত্বরে ওবাইদুল হক লিটনের সভাপতিত্বে বক্তব্য রাখেন কেন্দ্রীয় কৃষক দলের যুগ্ম সম্পাদক তকদীর হোসেন মো. জসীম, সাইদুল হক সাঈদ, মো. মলাই মিয়া, রাজিব এহসান চৌধুরী পাপ্পু প্রমুখ। অপরদিকে বিএনপি অপর একাংশ সমবায় মার্কেটের সামনে আবু সাঈদের সভাপতিত্বে বক্তব্য রাখেন উপজেলা চেয়ারম্যান ও উপজেলা বিএনপির সভাপতি সফিকুল ইসলাম, সেক্রেটারি আনিছুল হক মঞ্জু, মফিজুর রহমান মুকুল, হযরত আলী প্রমুখ। মধুখালী (ফরিদপুর):কেন্দ্রীয় কর্মসূচির অংশ হিসেবে গতকাল অনশন কর্মসূচি পালন করেছে উপজেলা বিএনপি। রেলগেটে বিএনপির কার্যালয়ের সামনে এ কর্মসূচির আয়োজন করা হয়। উপজেলা বিএনপির সভাপতি চৌধুরী রাকিব হোসেন ইরানের সভাপতিত্বে এ সময় বক্তব্য রাখেন উপজেলা বিএনপির সাধারণ সম্পাদক মো. আবুল কাশেম আবুল, যুগ্ম-সাধারণ সম্পাদক বাবলু কুমার রায়, মো. শরিফুল ইসলাম, সাংগঠনিক সম্পাদক মো. হায়দার আলী মোল্যা, উপজেলা যুবদলের যুগ্ম-আহ্বায়ক মো. ইয়াছিন বিশ্বাস, পৌর বিএনপির সাংগঠনিক সম্পাদক ইলিয়াস বিশ্বাস জাপান, থানা ছাত্রদলের ইকবাল হোসেন ইকবাল প্রমুখ।


সিঙ্গাপুরে করোনা আক্রান্ত বাংলাদেশি থাকা ভবনের সবার কাজে যাওয়া বন্ধ !! - Ekusher Bangladesh\nHome>Probashi News>সিঙ্গাপুরে করোনা আক্রান্ত বাংলাদেশি থাকা ভবনের সবার কাজে যাওয়া বন্ধ !!\nসিঙ্গাপুরে করোনাভাইরাসে আক্রান্ত বাংলাদেশি থাকা ডরমেটরির বাসিন্দা হওয়ায় কাজে যোগ দিতে পারেননি বেশ কয়েকজন কর্মী। সোমবার সকালে কর্মস্থলে হাজির হলেও সেখান থেকে ফিরিয়ে দেয়া হয় তাদের। আপাতত ওই ভবনের বাসিন্দাদের কর্মস্থল থেকে দূরে থাকতে বলা হয়েছে।\nসূত্র: দ্য স্ট্রেইট টাইমস, সিএনএন\nসৌদি আরবে নারী গৃহকর্মীদের মালিকানা পরিবর্তনের সুযোগ – জানুন বিস্তারিত !!


দৈনিক জনকন্ঠ || আবরার হত্যা মামলা দ্রুত বিচারে পাঠানোর আবেদন\nঅনলাইন রিপোর্টার ॥ বাংলাদেশ প্রকৌশল ও প্রযুক্তি বিশ্ববিদ্যালয়ের (বুয়েট) শিক্ষার্থী আবরার ফাহাদ রাব্বী (২২) হত্যা মামলা দ্রুত বিচার ট্রাইব্যুনালে পাঠানোর আবেদন করেছেন আবরারের বাবা মো. বরকত উল্লাহ।\nআজ সোমবার ঢাকা মহানগর দায়রা জজ কেএম ইমরুল কায়েশের আদালতে এ আবেদন করেন।\nনিহত আবরারের বাবা মো. বরকত উল্লাহ শুনানিকালে আদালতে উপস্থিত ছিলেন। শুনানির পর তিনি বলেন, ছেলে হত্যা মামলার চার্জশিট দেয়া হয়েছে ৩ মাস হয়ে গেছে। এখনো দ্রুত বিচার ট্রাইব্যুনালে না যাওয়ায় এবং মামলার বিচার শুরু না হওয়া রহস্যজনক মনে হচ্ছে।


প্রকাশের সময় : জুলাই, ২৫, ২০২০, ১১:১১ পূর্বাহ্ণ\nডেস্ক নিউজ : সামাজিক যোগাযোগ মাধ্যম ব্যবহারের জন্য মোবাইল অপারেটরদের দেওয়া ফ্রি ইন্টারনেট প্যাকেজ বন্ধ করে দেওয়া হয়েছে। নিয়ন্ত্রক সংস্থা বিটিআরসির নির্দেশনা অনুযায়ী এখন আর কোনো অপারেটর ফ্রি ইন্টারনেট দিচ্ছে না। ফলে বিপুলসংখ্যক সাধারণ গ্রাহক যারা ফ্রি ইন্টারনেট দিয়ে সামাজিক যোগাযোগ মাধ্যম চালাতেন তারা বিপাকে পড়েছেন। গ্রাহকরা বলছেন, বিটিআরসি যে প্রেক্ষাপট দেখিয়ে এটা বন্ধ করল তাতে কি অপরাধ নিয়ন্ত্রণে থাকবে? অপরাধীরা কি শুধু ফ্রি ইন্টারনেট দিয়েই অপরাধ করে? আর অপারেটররা যদি ফ্রি ইন্টারনেট দেওয়ার প্রতিযোগিতা করে তাহলে সরকারের সমস্যা কী? সাধারণ মানুষ তো লাভবান হচ্ছে।


আ.লীগে ছায়াকেও ভয় | Alokito Sakal\nআ.লীগে ছায়াকেও ভয়\nপ্রকাশিত : ০৬:০৫ AM, ২৫ সেপ্টেম্বর ২০১৯ বুধবার ৩৬২ বার পঠিত\nটানা তিন দফা মেয়াদে আওয়ামী লীগ সরকার ক্ষমতায় রয়েছে। দলের পদপদবী ও প্রভাবকে অপব্যবহার করে কেন্দ্র থেকে শুরু করে তৃণমূল পর্যন্ত একটা বড়সংখ্যক নেতাকর্মীর দুর্নীতি, চাঁদাবাজি, টেন্ডারবাজিসহ নানা অপকর্মের মাধ্যমে বিপুল পরিমাণ অর্থের মালিক হয়েছে। এ সব নেতাকর্মী সরকারের বিভিন্ন দফতরের অসাধু কর্মকর্তা, দুর্নীতিগ্রস্ত পুলিশ সদস্যদের সমন্বয়ে ‘দুর্র্নীতির দুষ্টচক্র’ গড়ে তুলেছে। সংঘবদ্ধ এই চক্রের কারণে সরকারের উন্নয়নমূলক সব অর্জনই ম্লান হতে বসেছে।\nরূপপুর বালিশকাণ্ড, ফরিদপুরে পর্দাকাণ্ড- এ রকম বড় বড় সব দুর্নীতির ঘটনায় ভাবমূর্তি ক্ষুণ্ন হচ্ছিল সরকারের। এ পরিস্থিতিতে আওয়ামী লীগ ও এর অঙ্গ ও সহযোগী সংগঠনগুলোর মধ্যে শুদ্ধি অভিযান শুরু করার নির্দেশ দেন প্রধানমন্ত্রী শেখ হাসিনা।\nছাত্রলীগের সভাপতি রেজওয়ানুল হক শোভন ও সাধারণ সম্পাদক গোলাম রাব্বানী অপসারণের মধ্য দিয়ে অনিয়ম ও দুর্নীতির বিরুদ্ধে চলমান এ অভিযান সপ্তাহ গড়িয়েছে। এরই মধ্যে এ অভিযানে তছনছ হয়ে গেছে যুবলীগের ক্যাসিনো সাম্রাজ্য। ঢাকার মাঠ কাঁপানো একসময়কার ক্লাবগুলোকে ক্যাসিনো বানিয়ে যুবলীগের একডজনের বেশি নেতা রাজনৈতিক প্রভাব খাটিয়ে এ সব ক্যাসিনো পরিচালনা করতেন।\nকৃষক লীগ, স্বেচ্ছাসেবক লীগের নেতারাও যুক্ত হয়েছিলেন শত শত কোটি টাকার অবৈধ এ ক্যাসিনো বাণিজ্যে। চলমান অভিযানে একে একে সবাই ধরা পড়ছে। বেরিয়ে আসছে থলের বিড়াল। মন্ত্রী, এমপি, ক্ষমতাসীন ও ক্ষমতার বাইরের প্রভাবশালী রাজনৈতিক নেতা, পুলিশ ও আইনশৃঙ্খলা বাহিনীর বিভিন্ন স্তরের কর্তাব্যক্তি- সবার কাছেই পৌঁছে যেত ক্যাসিনোর অবৈধ টাকার ভাগ। শুধু ক্যাসিনো নয়, সবাইকে ম্যানেজ করে দিব্যি টাকার পাহাড় বানানো টেন্ডারবাজির মোগলও পড়েছে ধরা। আর এ সূত্র ধরেই বেরিয়ে আসতে শুরু করেছে, অনিয়ম-দুর্নীতির জালে জড়িয়ে পড়া সাবেক-বর্তমান মন্ত্রীসহ আওয়ামী লীগের হাফ ডজন প্রভাবশালী নেতা, সাবেক-বর্তমান সচিব ও প্রকৌশলী, বিএনপির চার নেতা, পুলিশ কর্তা, সাংবাদিকসহ অনেকেই।\nদুর্নীতি, অনিয়ম, চাঁদাবাজি, টেন্ডারবাজির বিরুদ্ধে চলমান এ শুদ্ধি অভিযান কোন স্তর পর্যন্ত চলবে, শুধু কি ঢাকা নাকি তৃণমূলেও চলবে এ অভিযান, শেষইবা হবে কবে- এ নিয়ে আওয়ামী লীগের সবস্তরের নেতাকর্মীদের মধ্যে চলছে নানা জল্পনা-কল্পনা। এরই মধ্যে যুবলীগের অনেক নেতা গা ঢাকা দিয়েছেন। স্বেচ্ছাসেবক লীগ, কৃষক লীগের অনেক নেতার মধ্যেও ঢুকে পড়েছে ভয়-সংশয়। দিনের পর দিন রাজনৈতিক পরিচয় ব্যবহার করে আওয়ামী লীগের যে সব নেতা ধরাকে সরা জ্ঞান করে নানা সামাজিক অপরাধের মাধ্যমে বড় অংকের টাকার মালিক বনে গেছেন তারা এ অভিযানের মধ্যে নিজের ছায়াকেই যেন ভয় পেতে শুরু করেছেন। অন্যদিকে আওয়ামী লীগের প্রতি নিবেদিত ও ত্যাগী নেতাকর্মীরা এ অভিযানকে সাধুবাদ জানাচ্ছেন।\nসর্বশেষ গতকাল মঙ্গলবার র‌্যাব ঢাকার গেণ্ডারিয়া থানা আওয়ামী লীগের নেতা দুই ভাই, তাদের এক কর্মচারী এবং তাদের এক বন্ধুর বাসায় অভিযান চালিয়ে প্রায় পাঁচ কোটি টাকা, আট কেজি সোনা এবং ছয়টি আগ্নেয়াস্ত্র উদ্ধার করে। ওই দুই আওয়ামী লীগ নেতার মধ্যে গেণ্ডারিয়া থানা কমিটির সহসভাপতি এনামুল হক এনু এবং তার ভাই রুপন ভূঁইয়া থানা আওয়ামী লীগের যুগ্ম সাধারণ সম্পাদক। থানা পর্যায়ের সহসভাপতি ও যুগ্ম সাধারণ পদধারী নেতাদের বাসায় এত বিপুল পরিমাণ অর্থ ও সম্পদ কীভাবে হলো এ নিয়ে তৈরি হয়েছে প্রশ্ন। র‌্যাব সূত্র জানাচ্ছে, গ্রেফতার এনামুল হক ঢাকা ওয়ান্ডারার্স ক্লাবের একজন শেয়ারহোল্ডার। মূলত ক্লাবটিতে চলা ক্যাসিনোর লাভ থেকে এ বিপুল সম্পদের মালিক বনে গেছেন তারা।\nএর আগে, গত বুধবারে যুবলীগের ক্যাসিনো সাম্রাজ্যে প্রথম হানা দেয় র‌্যাব। এ অভিযানের মধ্য দিয়ে রাজধানীর বুকে অবৈধ ক্যাসিনো বাণিজ্যের রমরমা চিত্র অবমুক্ত হয়। হতবাক হতে হয় সবাইকেই। সবার চোখের সামনেই বছরের পর বছর ক্যাসিনো চললেও কেউ কিছুই জানল না? অবৈধ ক্যাসিনো চালানোর অন্যতম হোতা ঢাকা দক্ষিণ যুবলীগের সাংগঠনিক সম্পাদক খালেদ মাহমুদ ভূঁইয়া গ্রেফতার হওয়ার পর দিতে শুরু করলেন চাঞ্চল্যকর সব তথ্য। জানা যায়, ঢাকার এক সময়কার খেলার মাঠের জমজমাট ক্লাবগুলো পরিণত হয়েছে ক্যাসিনোতে। ৬০টির মতো ক্যাসিনো চলছিল যুবলীগ, স্বেচ্ছাসেবক লীগ ও কৃষক লীগের একডজন নেতার নিয়ন্ত্রণে। ঢাকায় ক্যাসিনো কালচারের একচ্ছত্র অধিপতি ঢাকা দক্ষিণ যুবলীগের সভাপতি ইসমাইল হোসেন চৌধুরী। তার ছায়াতেই কোটি কোটি টাকার অবৈধ ক্যাসিনো বাণিজ্য চলছিল।\nক্যাসিনোবিরোধী অভিযানের মধ্যেই গত শুক্রবার টেন্ডারমোগল নামে পরিচিত জে কে শামীমের ডেরায় অভিযান চালায় র‌্যাব। প্রায় পৌনে দুই কোটি টাকা ও ১৬৫ কোটি টাকার এফডিআর এবং ৭ দেহরক্ষীসহ শামীমকে গ্রেফতার করা হয়। যুবদল থেকে যুবলীগ নেতা বনে যাওয়া শামীমের উত্থান রূপকথাকেও হার মানাচ্ছে। মন্ত্রী, এমপি, সচিব, ক্ষমতাসীন দলের বিভিন্ন স্তরের নেতা, পুলিশ, বিরোধী দলের শীর্ষ নেতা, সাংবাদিক সবাইকে ম্যানেজ করে কীভাবে টেন্ডার বাগাতে হয়- সবটাই ছিল তার নখদর্পণে।\nচলমান অভিযানে ক্ষমতাসীন আওয়ামী লীগ ও অঙ্গ-সহযোগী সংগঠনগুলোর অনেক নেতাকর্মীর মাঝে আতঙ্ক ছড়িয়ে পড়েছে। শুধু রাজনৈতিক দল নয়, পুলিশসহ আইনশৃঙ্খলা বাহিনীর সাবেক ও বর্তমান অনেক পদস্থ কর্মকর্তা এবং বিভিন্ন দফতরের দুর্নীতিবাজ কর্মকর্তাদের মধ্যেও ছড়িয়ে পড়েছে ভয়। কী হয়, কী হয়- এমন ভাবনায় তারা দুরু দুরু। বিএনপিসহ বিরোধী দলের নেতাদের মাঝেও ভয়-সংশয় ঢুকেছে।\nআওয়ামী লীগের নীতিনির্ধারণী সূত্রে জানা গেছে, দলপ্রধান ও প্রধানমন্ত্রী শেখ হাসিনা দুর্নীতি-অনিয়মের মূল উৎপাটন করতে দৃঢ়প্রতিজ্ঞ। এ ক্ষেত্রে একেবারে শূন্য সহিষ্ণুতা নীতিতে এগোচ্ছেন তিনি। দুর্নীতিবাজদের কারণে দল ও সরকারের ভাবমূর্তির যে ক্ষতি হয়েছে তা পুনরুদ্ধারে এ অভিযান ছাড়া তার সামনে কোনো পথ খোলা ছিল না। গত সপ্তাহে ছাত্রলীগের নতুন নির্বাচিত ভারপ্রাপ্ত সভাপতি ও সাধারণ সম্পাদক গণভবনে সাক্ষাৎ করতে গেলে শেখ হাসিনা বলেন, ছাত্রলীগের পর যুবলীগকে ধরেছি। সমাজের সব অসঙ্গতি দূর করব। অপরাধ, অনাচার রোধে যা যা করার করা হবে। যাকে যাকে ধরা দরকার, তাদের ধরা হবে। জানি, কাজটা কঠিন, বাধা আসবেই, কিন্তু জনগণের আস্থা ও বিশ্বাস ফেরাতে সরকার তা করবে।\nগত শুক্রবারে জাতিসংঘ অধিবেশনে যাওয়ার আগেও তিনি চলমান শুদ্ধি অভিযান অব্যাহত রাখার নির্দেশ দিয়ে যান। সূত্র বলছে, এ অভিযান সুনির্দিষ্ট গোয়েন্দা তথ্যের ভিত্তিতেই পরিচালিত হচ্ছে। অনেক নেতাই এখন আইনশৃঙ্খলা বাহিনীর নজরদারিতে আছেন।\nমঙ্গলবার সচিবালয়ে আওয়ামী লীগ সাধারণ সম্পাদক ও সড়ক পরিবহন ও সেতুমন্ত্রী ওবায়দুল কাদের জানান, অনিয়ম, দুর্নীতির বিরুদ্ধে আইনশৃঙ্খলা বাহিনীর চলমান অভিযানে দলের অনেক নেতাকে নজরদারিতে রাখা হয়েছে। তিনি বলেন, দেশের বাইরে যাওয়ার বিষয়ে কতজনের বিরুদ্ধে নির্দেশনা রয়েছে আমি জানি না। সার্ভেইল্যান্সে (নজরদারি) আছে অনেকে, সেটা আমি জানি। সংখ্যাটা আমি ঠিক জানি না।’ দলের শীর্ষ পর্যায়ের নেতারা নজরদারিতে আছে কি-না জানতে চাইলে কাদের বলেন, ‘সব তো আওয়ামী লীগের লোকজনই। আগে কোন দল ছিল এটা বলে তো লাভ নেই। আমি আমার দলে নিলাম কেন? এখন সে আমার দলের পরিচয়ই ব্যবহার করছে। কাজেই আমরা ঘর থেকেই অভিযান শুরু করেছি।’\nক্ষমতাসীন দলের নীতিনির্ধারণী পর্যায়ের একাধিক নেতার সঙ্গে কথা বলে জানা গেছে, আওয়ামী লীগপ্রধান শেখ হাসিনার নির্দেশে দলের বিভিন্ন পর্যায়ে চলছে শুদ্ধি অভিযান। দুর্নীতিবাজদের একবিন্দু ছাড় দিতে রাজি নন তিনি। ছাত্রলীগের শীর্ষ দুই নেতাকে অপসারণের পর ক্যাসিনো ও টেন্ডারবাজিতে জড়িত যুবলীগ নেতাদের গ্রেফতার, এরপর থানা পর্যায়ের আওয়ামী লীগ নেতার বাসায় অভিযান। নীতিনির্ধারকরা বলছেন, এটা সবে শুরু। তালিকায় অনেক ‘রাঘববোয়াল’ রয়েছেন। একে একে সবার বিরুদ্ধেই ব্যবস্থা নেওয়া হবে।


ছাত্র রাজনীতি বন্ধ করে কি বুয়েটের সমস্যা মিটবে? – চ্যানেল আই অনলাইন\n- চিররঞ্জন সরকার ১২ অক্টোবর, ২০১৯ ১১:১৯\nবাংলাদেশ প্রকৌশল বিশ্ববিদ্যালয় বা বুয়েট কর্তৃপক্ষ ক্যাম্পাসে সব ধরনের রাজনৈতিক সংগঠন এবং ছাত্র রাজনীতি নিষিদ্ধ ঘোষণা করেছে। একই সঙ্গে বিশ্ববিদ্যালয় অধ্যাদেশ অনুযায়ী, ক্যাম্পাসে শিক্ষক রাজনীতিও নিষিদ্ধ করা হয়েছে। আবরার ফাহাদ নামে একজন ছাত্রকে নৃশংসভাবে পিটিয়ে হত্যার পর সেখানে ব্যাপক ছাত্রবিক্ষোভের মুখে গত শুক্রবার সন্ধ্যায় এই ঘোষণা দেওয়া হয়।\nবিশ্ববিদ্যালয় কর্তৃপক্ষ ক্যাম্পাসে সব ধরনের র‌্যাগিং ও নির্যাতন বন্ধের কথাও ঘোষণা করেছে। বিশ্ববিদ্যালয়ের ভিসির ঘোষণা মতে, এধরনের নির্যাতন প্রতিরোধে একটি ‘কমন প্ল্যাটফর্ম’ গড়ে তোলা হবে যেখানে পরিচয় গোপন রেখে শিক্ষার্থীরা অভিযোগ জানাতে পারবে। এসব অভিযোগের ব্যাপারে বিশ্ববিদ্যালয় কর্তৃপক্ষ ত্বরিত ব্যবস্থা নেবে।\nছাত্রলীগ নেতাকর্মীদের হাতে আবরার ফাহাদ নামে ওই শিক্ষার্থী নির্মমভাবে নিহত হওয়ার ঘটনার পর থেকেই নানা মহল থেকে ছাত্র ও শিক্ষক রাজনীতি বন্ধের দাবি উঠে। বুয়েটের বিক্ষোভকারী শিক্ষার্থীদের ১০ দফা দাবির মধ্যেও অন্যতম দাবি ছিল বুয়েটে ছাত্র ও শিক্ষক রাজনীতি নিষিদ্ধ করা। কর্তৃপক্ষ আপাতত এই কাজটি করে ‘বিপদ’ সামাল দেওয়ার চেষ্টা করেছেন।\nকিন্তু আদতেই কি ছাত্র রাজনীতি বন্ধ করে কোনো সুফল পাওয়া যাবে? বুয়েটে ছাত্ররাজনীতি তো যুগ যুগ ধরেই ছিল। শিক্ষার্থীরা লেখাপড়ার পাশাপাশি তো রাজনীতিতেও সক্রিয় ভূমিকা পালন করেছেন। তখন তো ছাত্ররাজনীতির কারণে খুন-মারামারি, হলদখল, টেন্ডারাবাজি, চাঁদাবাজি, র‌্যাগিং, টর্চার রুম ইত্যাদির কথা শোনা যায়নি। গত তিন দশকে কেন ছাত্র রাজনীতির নামে সন্ত্রাস-নৈরাজ্য-দখলদারিত্ব প্রাধান্য পেল? এখন কেন এই ছাত্ররাজনীতি বন্ধের প্রয়োজন দেখা দিল? ছাত্ররাজনীতি কেন, কীভাবে খারাপ হলো? কারা করল?\nএদেশে ছাত্ররাজনীতির চরিত্র বদলেছে জাতীয় রাজনীতির হাত ধরে। গত কয়েক দশক ধরে যখন যে দল ক্ষমতায় গেছে, সেই দলের ছাত্র সংগঠন ফ্রাঙ্কেস্টাইনে পরিণত হয়েছে। আওয়ামী লীগ, বিএনপি বা জামায়াত সব সময় যাবতীয় কুকর্মে ছাত্র সংগঠনকে ব্যবহার করেছে। চাঁদাবাজি, টেন্ডারবাজিসহ টাকা পয়সাসংক্রান্ত যাবতীয় বিষয়ে সরকারি দলের এমপি, মন্ত্রী থেকে শুরু করে মহল্লার নেতাও ছাত্র সংগঠনের নেতাদের ব্যবহার করে, পোষে এবং এদের দিয়ে প্রতিপক্ষ দমনের চেষ্টা করে।\nএই ছাত্র সংগঠনের নেতারা শিক্ষকদের কাছেও প্রশ্রয় পায়। নানা ‘রঙের’ অনুসারী শিক্ষকরা তাদের প্রভাব-প্রতিপত্তি অক্ষুণ্ণ রাখতে এই ছাত্র সংগঠনগুলোকে ব্যবহার করে। ক্ষমতাসীন দলের ছাত্র সংগঠন এ ক্ষেত্রে সুযোগ সুবিধা পায় বেশি। ক্ষমতাসীন দলের ছাত্র সংগঠনের নেতাকর্মীরা বড় ধরনের অন্যায় করলেও পার পেয়ে যায়। শিক্ষক-প্রশাসকরা তাদের বিরুদ্ধে কিছু বলার বা করার সাহস পান না। হয়তো ইচ্ছেটাও থাকে না। হাজার হোক নিজের দলেরই তো ছেলে!\nঅনেক হলের সিট বণ্টনের দায়িত্ব পর্যন্ত ক্ষমতাসীন দলের ছাত্র সংগঠনের হাতে থাকে। এই দায়িত্ব বিশ্ববিদ্যালয় বা হল প্রশাসনই তাদেরকে দেয়। প্রশাসনে বসে থাকা বিশ্ববিদ্যালয়ের শিক্ষকদের বেশিরভাগই সামান্য কিছু প্রশাসনিক দায়িত্ব পালন ছাড়া তেমন কিছুই করেন না। ক্ষমতাসীন দলের ছাত্র সংগঠনের নেতাকর্মীরাই যা করার করেন। হলগুলোতে ক্ষমতাসীন দলের ছাত্র সংগঠনই বাপ-মা (বিএনপির আমলে যা ছিল ছাত্র দলের হাতে, এখন গত দশ বছর ধরে ছাত্রলীগের একচ্ছত্র দাপট)। আর তাইতো সেদিন আবরারকে নির্যাতনের খবর পেয়ে শেরেবাংলা হলে যাওয়া পুলিশ প্রভোস্টের সঙ্গে যোগাযোগ না করে ছাত্রলীগের সেক্রেটারির সাথে যোগাযোগ করেছে!\nছাত্র রাজনীতির নামে বর্তমানে বিভিন্ন শিক্ষাপ্রতিষ্ঠানে যা চলছে, সেটা আসলে ছাত্র রাজনীতি নয়।দুর্বৃত্তায়িত অধঃপতিত একটা অপতৎপরতা মাত্র। ছাত্র রাজনীতির নামে এখন যা চলছে সেটা আসলে মাস্তানি, চাঁদাবাজি ও সন্ত্রাসী কর্মকাণ্ডের মধ্যে পড়ে। এগুলো নতুন করে নিষিদ্ধ করার কিছু নেই। এগুলো দেশের প্রচলিত আইনে এমনিতেই নিষিদ্ধ ও বেআইনি। আমাদের ঐতিহ্য অনুযায়ী ছাত্র রাজনীতির প্রধান দুইটি বৈশিষ্ট্য হলো, মতাদর্শগত অবস্থান। যে আদর্শের তারা চর্চা করবে। আর দ্বিতীয়ত হচ্ছে তাদের একটা ভূমিকা, অবস্থান ও আন্দোলন থাকবে ন্যায্যতা ও ন্যায়ের পক্ষে। কিন্তু এখন যা হচ্ছে তা স্রেফ হিংস্রতা, দস্যুতা। ছাত্র সংগঠনগুলো চূড়ান্ত অধঃপতনের শিকার হয়েছে। এর প্রকাশ আমরা দেখেছি বুয়েটে। এখানে কোনো আদর্শের ব্যাপার নেই। কোনো ন্যায় আন্দোলনের ব্যাপার নেই। এখানে সরকারি আনুগত্যে একচ্ছত্র আধিপত্য প্রতিষ্ঠিত হয়েছে। আর এই আধিপত্যে কিছু মেধাবী তরুণ, যারা বুয়েটে ভর্তি হয়েছিল, তারাই দুর্বৃত্ত হয়ে গেছে। সরকারি আধিপত্যের কারণে ভিন্ন মতের অবস্থান নেই, থাকলেও তা রোধ করা হয়েছে।\nছাত্র রজনীতি বন্ধ করার পর যে পরিস্থিতি রাতারাতি পাল্টে যাবে-তেমনটা আশা করা ভুল। বরং পরিস্থিতি আরো খারাপ হতে পারে। তখন ছাত্রেদের কোনো কন্ঠই থাকবে না। সরকার, প্রশাসনের একক আধিপত্য প্রতিষ্ঠা পাবে। অন্যায়ের বিরুদ্ধে কথা বলার কেউ থাকবে না। আসলে এ মুহূর্তে সবচেয়ে বেশি প্রয়োজন দলীয় লেজুড়বৃত্তির ছাত্র রাজনীতি বন্ধ করা। এটা ছাত্র-শিক্ষক-উভয়ের জন্যই প্রযোজ্য। মূলত তারা দলীয় রাজনীতিতে জড়িয়ে পড়েন পদ বা সুবিধা পাওয়ার আশায়৷দুই ক্ষেত্রেই দলীয় রাজনীতি বন্ধ করে আদর্শিক রাজনীতির চর্চা করতে হবে। ছাত্ররা কোনো দলের লেজুড়বৃত্তি করবে না। তারা আদর্শিকভাবে দেশের উন্নয়নে ও দেশের কল্যাণে কাজ করবে। ছাত্র রাজনীতিই বন্ধ করে দেওয়া হলে অপশক্তিই সুবিধা পাবে।\nছাত্র রাজনীতিকে তার গৌরবের ধারায় ফিরিয়ে আনতে হবে। দলীয় আধিপত্যের রাজনীতির বাইরে গিয়ে আদর্শিক ধারায় ফিরিয়ে আনার চেষ্টা করতে হবে। নিয়মিত ছাত্রদের যদি নেতৃত্বে আনা যায়, যে-কোনো ধরনের অভিযুক্তকে যদি দলে না রাখা হয়, মস্তানি-সন্ত্রাসী কার্যকলাপের বিরুদ্ধে যদি প্রশাসন সোচ্চার থাকে, ছাত্র সংসদগুলোকে যদি কার্যকর করা যায়- শিক্ষা প্রতিষ্ঠানগুলোয় ইতিবাচক পরিবর্তন আসবে। এমন একটা পরিবেশ নিশ্চিত করা দরকার, যেখানে কোনও ব্যক্তি বা সংগঠনের পক্ষে বেআইনি কর্মকাণ্ড করা সম্ভব না হয়। বিশ্ববিদ্যালয়গুলোতে সেই মুক্ত গণতান্ত্রিক পরিসর নিশ্চিত করার দাবি না তুলে যদি ছাত্র রাজনীতিকেই নিষিদ্ধ করা হয়, তাহলে ভিন্ন নামে ভিন্ন অরাজনৈতিক সাংগঠনিক কাঠামোতে সন্ত্রাসী তৎপরতা সংগঠনের সুযোগ যেমন থেকে যাবে, সেই সঙ্গে ছাত্র রাজনীতির যে ধারাটি শিক্ষার্থীদের অধিকার আদায়ের পক্ষে লড়াই করে, তার বিকাশের পথ রুদ্ধ হয়ে যাবে। ফলে ওইসব শক্তিই লাভবান হবে, যাদের কাছে বিশ্ববিদ্যালয়ের মুক্ত গণতান্ত্রিক পরিবেশ হুমকিস্বরূপ। মনে রাখা দরকার যে, বুয়েটে আবরার হত্যার পেছনে ছাত্র রাজনীতি নয়, বরং ছাত্র রাজনীতির নামে সরকার ও প্রশাসনের প্রশ্রয়ে একচ্ছত্র সন্ত্রাস ও দখলদারিত্বই দায়ী।\nবুয়েটে যদি প্রকৃত অর্থে শিক্ষার্থীদের অধিকার আদায়ে সপক্ষের কোনও রাজনৈতিক সংগঠন সক্রিয় থাকতে পারতো, তাহলে ছাত্রলীগের পক্ষে এরকম বাধাহীন একচ্ছত্র দখলদারিত্ব কায়েম করে হলগুলোকে কনসেনট্রেশন ক্যাম্পে পরিণত করা, বা আবরার হত্যার মতো ঘটনা ঘটানো সম্ভব হতো না। দখলদারিত্বের বিরুদ্ধে শিক্ষার্থীদের অধিকার আদায়ের রাজনীতি ও আন্দোলনকে বিশ্ববিদ্যালয়গুলোতে শক্তিশালী করা এবং তার জন্য যে ন্যূনতম গণতান্ত্রিক পরিসরটুকু দরকার, তার দাবিতে সোচ্চার হওয়া জরুরি। আর দরকার বিশ্ববিদ্যালয় প্রশাসনের লেজুড়বৃত্তির মানসিকতা দূর করা। হল প্রভোস্ট ও উপাচার্যরা বিশ্ববিদ্যালয় অধ্যাদেশগুলোর আলোকে নিরাসক্তভাবে দায়িত্ব পালন করলেই সমস্যা অনেক কমে যেত।\nবুয়েট কর্তৃপক্ষ ক্যাম্পাসে সব ধরনের র‌্যাগিং ও নির্যাতন বন্ধের কথা ঘোষণা করেছে। এধরনের নির্যাতন প্রতিরোধে একটি ‘কমন প্ল্যাটফর্ম’ গড়ে তোলা হবে যেখানে পরিচয় গোপন রেখে শিক্ষার্থীরা অভিযোগ জানাতে পারবে। এসব অভিযোগের ব্যাপারে বিশ্ববিদ্যালয় কর্তৃপক্ষ ত্বরিত ব্যবস্থা নেবে। ‘নির্যাতন বন্ধের’ এই ঘোষণা কিছুটা ‘কৌতুককর’। একটি প্রতিষ্ঠান যে কোনো ধরনের অন্যায়-জুলুম-নির্যাতনের বিরুদ্ধে ভূমিকা পালন করবে, এটাই সঙ্গত ও স্বাভাবিক। নতুন করে এই ঘোষণা দেওয়ার মানে এটা স্বীকার করে নেওয়া যে, বুয়েটে ‘নির্যাতন’ এতদিন চালু ছিল! যাহোক, বুয়েট কর্তৃপক্ষের এই ঘোষণা নিঃসন্দেহে একটা ইতিবাচক দিক। প্রত্যেক হলেই এই ব্যবস্থা চালু এবং কার্যকর করা উচিত।\nযদি শিক্ষার্থীরা নির্ভয়ে এবং নাম-পরিচয় গোপন রেখে অভিযোগ জানাতে পারে, এবং সেই অভিযোগের প্রতিকার পাওয়া যায়, তাহলে অপকর্মকারীরা নিরস্ত হবে। অপরাধমূলক তৎপরতা কমে যাবে। এক্ষেত্রে পক্ষপাতহীনভাবে অভিযোগের প্রতিকার নিশ্চিত করতে হবে। আমরা বিশ্ববিদ্যালয়ে খুন চাইনা, বিশ্ববিদ্যালয়ে এসে কেউ খুনী হোক-এটাও চাই না। আবার বিশ্ববিদ্যালয় মানবিক আন্দোলন-সংগ্রাম ও মুক্তচিন্তার পাদপীঠ না হয়ে সব ধরনের রাজনীতিমুক্ত হয়ে একটা কূপমণ্ডুক প্রতিষ্ঠানে পরিণত হোক-সেটাও চাই না। বিশ্ববিদ্যালয় হোক মুক্তজ্ঞান-চিন্তা ও মুক্তপ্রাণের অবাধ বিচরণ ক্ষেত্র। এটা নিশ্চিত করার দায়িত্ব সরকার ও বিশ্ববিদ্যালয় প্রশাসনের।\nছাত্র রাজনীতিদলীয় লেজুড়বৃত্তিবিশ্ববিদ্যালয়বুয়েটমুক্তপ্রাণের অবাধ বিচরণ ক্ষেত্র\nভাবমূর্তি সংকটে উচ্চশিক্ষা


পিয়ন থেকে ৩০০ কোটি টাকার মালিক কে এই আনিস? » আমাদের বাণী\nHome সারাদেশ পিয়ন থেকে ৩০০ কোটি টাকার মালিক কে এই আনিস?\nপিয়ন থেকে ৩০০ কোটি টাকার মালিক কে এই আনিস? ডেস্ক রিপোর্ট, ঢাকা\non: সেপ্টেম্বর ২৩, ২০১৯ In: সারাদেশTags:\nসম্পদের বিবরণী পেয়ে তাঁর অর্থের উৎস সম্পর্কে খোঁজ নিতে গিয়ে জানা গেছে, চাঁদাবাজি, দরপত্র থেকে কমিশন ও যুবলীগের বিভিন্ন কমিটিতে পদ-বাণিজ্য করেই বিত্তবৈভব গড়ে তুলেছেন কাজী আনিস। গত শনিবার ফেসবুকে একটি পোস্ট দিয়েছেন যুবলীগ কেন্দ্রীয় কমিটির সদস্য সরদার মোহাম্মদ আলী ওরফে মিন্টু। পোস্টটি শেয়ার করেন ২৮৯ জন। তিনি বলেন, কমিটি বাণিজ্য করে বিপুল ধনসম্পদের মালিক হয়ে গেছেন আনিস। যুবলীগ চেয়ারম্যানের ঘনিষ্ঠতার সুযোগ নিয়ে এসব অপকর্ম করে যাচ্ছেন একসময়ের এই কম্পিউটার অপারেটর।\nএসব অভিযোগ নিয়ে কেন্দ্রীয় যুবলীগ ও ঢাকা মহানগর দক্ষিণ যুবলীগের সাতজন নেতা অভিযোগের সত্যতা নিশ্চিত করলেও কেউ নিজেদের নাম প্রকাশ করতে রাজি হননি। নেতারা আরও অভিযোগ করেন, আনিসের বিরুদ্ধে কথা বলে টেকা কঠিন। বিভিন্ন ইউনিটে বছরের পর বছর সম্মেলন না করে আহ্বায়ক কমিটি দিয়ে চালানো হচ্ছে। টাকার বিনিময়ে এসব আহ্বায়ক কমিটি বানানো ও দীর্ঘদিন বহাল থাকার সুযোগ করে দিচ্ছেন আনিস। আনিসের দাপটে পুরোনো অনেক নেতা যুবলীগে নিষ্ক্রিয় হয়ে আছেন।\nকৃষিজমিতে শিল্প করা নিয়ে গণমাধ্যমে সংবাদ প্রকাশ হওয়ায় বহিষ্কৃত হয়েছিলেন যুবলীগের সভাপতিমণ্ডলীর সদস্য আতাউর রহমান। রাজধানী সুপার মার্কেটে র‍্যাবের অভিযানে আটক হওয়ায় বহিষ্কৃত হয়েছিলেন ঢাকা মহানগর দক্ষিণ যুবলীগের ভারপ্রাপ্ত সাধারণ সম্পাদক রেজাউল করিম। প্রধানমন্ত্রীর সঙ্গে নিজের ছবি কৃত্রিমভাবে জুড়ে দেওয়ায় (সুপার ইম্পোজিং) বহিষ্কৃত হয়েছিলেন ঢাকা মহানগর দক্ষিণ যুবলীগের সাংগঠনিক সম্পাদক মাকসুদুর রহমান। পদ ফিরে পেতে তাঁদের ক্ষেত্রে কোনো আর্থিক লেনদেন হয়নি বলে দাবি করেছেন তাঁরা। অভিযোগ যাচাই ও রাজনৈতিক ক্যারিয়ার বিবেচনায় পদ ফিরিয়ে দেওয়া হয়েছে বলে তাঁরা দাবি করেছেন।


এগ্রিলাইফ২৪ ডটকম:প্রধানমন্ত্রী শেখ হাসিনার নেতৃত্বে বর্তমান সরকারের সময়োপযোগী পদক্ষেপের ফলেই করোনা মহামারি ও রাশিয়া- ইউক্রেন যুদ্ধের কারণে বিশ্বব্যাপী চলমান এই চরম দুঃসময়েও দেশে এখন পর্যন্ত খাদ্য সংকট হয় নি বলে মন্তব্য করেছেন কৃষিমন্ত্রী ও আওয়ামী লীগের প্রেসিডিয়াম সদস্য ড. মো: আব্দুর রাজ্জাক। তিনি বলেছেন, বিগত ১৩ বছরে দেশে কোন রকম খাদ্য সংকট হয় নি। এমনকি করোনা এবং সাম্প্রতিক যুদ্ধের কারণে খাদ্য সংকট ও দুর্ভিক্ষের আশঙ্কার মাঝেও দেশে খাদ্য সংকট হয় নি। দেশে খাদ্যের কোন কষ্ট নেই।\nএগ্রিলাইফ২৪ ডটকম:পানি সম্পদ প্রতিমন্ত্রী জাহিদ ফারুক বলেছেন; বহু নদ-নদী বেষ্টিত বাংলাদেশের একটি বড় অংশ চরাঞ্চল। নদীগুলি পলি জমা হয়ে নতুন জমি তৈরি করে যাকে চর বলে থাকি। চরে বসবাসরত অধিকাংশ দরিদ্র শ্রেণীর, ছিল মৌলিক চাহিদা বঞ্চিত। বঙ্গবন্ধু কন্যা মাননীয় প্রধানমন্ত্রী শেখ হাসিনা ২০৪১ সালের উন্নত বাংলাদেশ বির্নিমানে চরাঞ্চলের মানুষের জীবনমানের উন্নয়নের জন্য টেকসই প্রকল্প হাতে নিয়েছে। উপকূলীয় চরাঞ্চলে বসবাসরত জনগণের ক্ষুধা ও দারিদ্র্য হ্রাসের লক্ষ্যে প্রকল্প নেয়া হয়েছে। চরে রয়েছে বিপুল জনগোষ্ঠী ও বিস্তীর্ণ উর্বর ভূমি। চর আমাদের কৃষি তথা অর্থনীতির অপার সম্ভাবনাময়। ভূমিহীন জনগোষ্ঠীর ঠিকানা। নেদারল্যান্ড সরকার ও ইফাদ এর আর্থিক ও কারিগরি সহায়তায় এই প্রকল্পের কাজ এগিয়ে চলছে।\nSpecial Correspondent: ENTEROSURE™ opens new horizons in the global poultry industry with its launched in Dhaka. On this occasion,Kemin Industries,aworld renowned US-based animal nutrition company, organized an event atafive star hotel in Dhaka, the capital of Bangladesh.


ইনস্টাগ্রাম ফটো ডাউনলোডার অনলাইন\nইনস্টাগ্রাম ফটো ডাউনলোড\nআমাদের অনুভূতিগুলি ভাগ করে নেওয়ার এবং আমাদের সেরা মুহুর্তগুলি ধারণ করার এবং সেগুলি আমাদের ভাল স্মৃতির তালিকায় সংরক্ষণ করার জন্য ফটো সর্বদা সর্বোত্তম উপায়। আমরা সবসময় আমাদের ক্যামেরার মাধ্যমে আমাদের সেরা মুহূর্তটি ধারণ করতে উচ্ছ্বসিত এবং অন্যান্য মানুষের স্মৃতি দেখতে পছন্দ করি যারা তাদের স্মৃতি ফটো আকারে ভাগ করে নেয়।\nইনস্টাগ্রাম হল অন্যতম জনপ্রিয় ফটো-শেয়ারিং সোশ্যাল মিডিয়া প্ল্যাটফর্ম যেখানে আপনি আপনার আপলোড করা ছবিগুলি ইনস্টাগ্রাম ব্যবহারকারীদের দ্বারা দেখেন যা হয়তো আপনার অনুগামী, প্রভাবশালী, পরিবার, চাচাতো ভাই ইত্যাদি। জিনিসপত্র.\nঅনেক ব্যবহারকারী কিছু আকর্ষণীয় ছবি শেয়ার করেন, যা আপনি মনে করেন এই ছবিটি আমার ফোন গ্যালারিতে দরকার এবং আপনি এটি ডাউনলোড করতে চান, কিন্তু ইনস্টাগ্রামে ডাউনলোড করার সরাসরি কোন বিকল্প নেই। সুতরাং, আমরা InstaFinsta.com এ একটি নতুন বৈশিষ্ট্য চালু করার সিদ্ধান্ত নিয়েছি। যা আপনাকে বিনা মূল্যে ইনস্টাগ্রাম ফটো ডাউনলোডিং সেবা প্রদান করে।\nআমরা সবসময় ইন্সটাফিনস্টা ওয়েব টুল দিয়ে আপনার ইনস্টাগ্রাম ডাউনলোড সংক্রান্ত সমস্যা সমাধানের চেষ্টা করি। এই ইনস্টাগ্রাম ফটো ডাউনলোডার আপনাকে মূল উচ্চমানের একটি খুব সহজ বিন্যাসে ফটো ডাউনলোড করার সুবিধা প্রদান করে।\nইনস্টাগ্রাম ফটো ডাউনলোডারের বিস্তারিত\nআমরা একটি নতুন বৈশিষ্ট্য চালু করেছি যা আপনাকে অনলাইনে ইনস্টাগ্রাম ফটো ডাউনলোড পরিষেবা প্রদান করে। ইনস্টাগ্রাম ফটো ডাউনলোডার একটি ওয়েব-ভিত্তিক সরঞ্জাম যা অত্যন্ত নিরাপদ এবং নিরাপদ এবং ব্যবহার করা সহজ। এই ইন্সটা ইমেজ ডাউনলোডার টুলটির কোন লগইন সাইনআপের প্রয়োজন নেই কারণ আমরা ইনস্টাগ্রাম এপিআই ব্যবহার করি, তাই আপনি কোন লগইন শংসাপত্র প্রদান না করেই এটি ব্যবহার করতে পারেন।\nইনস্টাগ্রাম ইমেজ ডাউনলোডার আপনাকে একাধিক ইনস্টাগ্রাম ইমেজ বা ফটো ডাউনলোড করতেও প্রদান করে। আপনার মনে হয়েছে যে ইনস্টাগ্রামে অনেক ব্যবহারকারী এবং নির্মাতা প্রোফাইলে একাধিক ফটো পোস্ট করেছেন এবং আপনি একটি ক্লিকের মাধ্যমে সমস্ত ইনস্টাগ্রাম ছবি ডাউনলোড করতে চান। ফটো ডাউনলোডার টুলের সাহায্যে এটি খুব সহজ, আপনাকে কেবল ইনস্টাগ্রাম ফটোগুলির URL টি অনুলিপি করতে হবে যা আপনি ডাউনলোড করতে চান এবং ইনস্টাগ্রাম ফটো ডাউনলোডার ডাউনলোড বক্সে URL টি পেস্ট করতে চান।\nকিভাবে ইনস্টাগ্রাম ফটো ডাউনলোড করবেন?\nআমরা আমাদের টুলটি খুব সহজ এবং ব্যবহার করা সহজ। ইনস্টাগ্রাম খুলুন এবং আপনি যে ছবিটি ডাউনলোড করতে চান তা চয়ন করুন।\nআপনি যে পোস্টটি ডাউনলোড করতে চান তার উপরের ডান দিকের কোণটি পরীক্ষা করুন। সেখানে তিনটি বিন্দু আপনাকে দেখাচ্ছে। এটিতে ক্লিক করুন।\nএকটি নতুন পপ-আপ অনেক অপশন সহ খোলে। আপনার ফটো ডাউনলোড লিঙ্কটি অনুলিপি করার জন্য অনুলিপি লিঙ্ক বিকল্পটি ক্লিক করুন।\nইনস্টাগ্রাম থেকে ফিরে আসুন। এখন যেকোনো ব্রাউজার যেমন (ক্রোম, সাফারি, মোজিলা ইত্যাদি) খুলুন। ব্রাউজারে টাইপ করুন InstaFinsta.com। ওয়েবসাইট খুলবে এখন কপি করা লিংক পেস্ট করুন যা আমরা কপি করেছি।\nইনস্টাগ্রাম ফটো ডাউনলোডার টুল স্বয়ংক্রিয়ভাবে ইউআরএল দ্বারা ফটোগুলি সিঙ্ক্রোনাইজ করে যা আপনি ল্যান্ড সার্ভারে আপনার ফটোগুলি আপনার সামনে রেখেছেন।\nশেষ বিকল্পটি হল। আপনার ডাউনলোড প্রক্রিয়াজাতকরণের জন্য ডাউনলোড বোতামটি হিট করুন। কুল! আপনি আপনার ইনস্টাগ্রাম ফটো ডাউনলোড করেছেন।\nপিসিতে ইনস্টাগ্রাম ফটো ডাউনলোড\nএকটি পিসি বা ল্যাপটপে ইনস্টাগ্রাম ফটো ডাউনলোড করা মোবাইল ফোনের চেয়ে অনেক সহজ। আপনার ইমেজ পোস্টটি নির্বাচন করুন যা আপনি ডাউনলোড করতে চান এবং ব্রাউজার অ্যাড্রেস বার থেকে সেই পোস্টের URL টি অনুলিপি করুন। এখন পরবর্তী ট্যাবে InstaFinsta.com খুলুন এবং অনুলিপি করা URL টি তার ইনপুট বক্সে পেস্ট করুন এবং ডাউনলোড করুন।\nইনস্টাগ্রাম ফটো ডাউনলোডারের উদ্দেশ্য\nসবাই জানে যে ইনস্টাগ্রাম থেকে ফটো ডাউনলোড করা সবসময় কঠিন। ইনস্টাগ্রামে প্রচুর শিক্ষামূলক, প্রেরণামূলক, জীবনধারা, তথ্যবহুল চিত্র রয়েছে যা আপনার এবং অন্যান্য ব্যবহারের জন্য খুব উপকারী। অনেক ব্যবহারকারী ইন্সটাগ্রাম ফটো ডাউনলোড করতে চান কিন্তু ইনস্টাগ্রামে ফটো ডাউনলোড করার কোন বিকল্প নেই।\nসুতরাং, তারা ছবির স্ক্রিনশট নেওয়ার চেষ্টা করে কিন্তু আপনি জানেন যে স্ক্রিনশট আপনার ফটোগুলির মান হারায়। আপনি যদি এখানে থাকেন তাহলে আপনি একই সমস্যার মুখোমুখি হোন এজন্যই আপনার ছবি ডাউনলোডের সমস্যা সমাধানের জন্য একটি ইন্সটাগ্রাম ইমেজ ডাউনলোডার চালু করার সিদ্ধান্ত নিয়েছেন, যেখানে আপনি লগইন বা সাইনআপ ছাড়াই হাই-ডেফিনিশন এইচডি কোয়ালিটিতে ফটো ইনস্টাগ্রাম ডাউনলোড করেন।\nইনস্টাগ্রাম ফটো ডাউনলোডের সীমা\nনা, মোটেও ইনস্টাগ্রামের ছবি ডাউনলোড করার সীমা নেই। ইনস্টাগ্রামের ফটো আমাদের ওয়েবসাইটে অবাধে ডাউনলোড করা যায় কিন্তু আমাদের এই ছবি বা ফটোগুলির কোনো অধিকার নেই, সমস্ত কৃতিত্ব সেই প্রোফাইলের নির্মাতার কাছে যায় যিনি ছবি, ছবি বা ছবি ইত্যাদি আপলোড করেন।\nআমরা কি ইনস্টাগ্রাম প্রাইভেট ফটো ডাউনলোড করি?\nদু Sorryখিত দর্শক! আমরা এখানে কোন প্রাইভেট প্রোফাইল ব্যবহারকারীর ব্যক্তিগত ছবি ডাউনলোড করার অনুমতি দিই না আমরা কেবল এখানে পাবলিক প্রোফাইল ব্যবহারকারীর ছবি ডাউনলোড করে যা ইনস্টাগ্রামে বিনামূল্যে পাওয়া যায়। অপেক্ষা! চিন্তা করবেন না যে আমরা আপনার সমস্যার সমাধানের জন্য একটি নির্দিষ্ট পৃষ্ঠা তৈরি করেছি।\nইনস্টাগ্রাম প্রাইভেট ফটো ডাউনলোডের জন্য, আমাদের প্রাইভেট ফটো ডাউনলোডার টুলে পৌঁছানোর জন্য হাইপারলিঙ্ক পাঠ্যে ক্লিক করুন।\nইনস্টাগ্রাম ফটো ডাউনলোডারের সুবিধা\nপ্রথমত, আমাদের সাথে সংযোগ করার জন্য ধন্যবাদ! প্রিয়, ভিজিটর InstaFinsta.com আপনার জন্য আরও কিছু পরিষেবা প্রদান করে। এখন আপনি আমাদের প্ল্যাটফর্মে ইনস্টাগ্রাম ভিডিওগুলিও ডাউনলোড করতে পারেন এবং আমরা আপনাকে আমাদের সাইটে ইনস্টাগ্রাম রিলস ভিডিও ডাউনলোডও সরবরাহ করি।\nসুতরাং, এখানে আমরা আমাদের দর্শনার্থীদের সকল সমস্যার সমাধান করেছি। আপনার যদি আমাদের জন্য কোন পরামর্শ থাকে, তাহলে আমাদের সাথে যোগাযোগ করুন পৃষ্ঠায় একটি বার্তা দিন।


May 11, 2022 | 3:27 pm\nঢাকা: শিক্ষামন্ত্রী ডা. দীপু মনি বলেছেন, আওয়ামী লীগ গণতান্ত্রিক ও নির্বাচনের দল। নির্বাচন ছাড়া অন্য কোনো উপায়ে আওয়ামী লীগ কখনো ক্ষমতায় আসেনি।\nবুধবার (১১ মে) সকালে সাভারের আশুলিয়ায় দুই দিনব্যাপী একটি কর্মশালায় অংশ নিয়ে সাংবাদিকদের এক প্রশ্নের জবাবে এসব কথা বলেন শিক্ষামন্ত্রী।\nশিক্ষামন্ত্রী ডা. দীপু মনি বলেন, নির্বাচন ছাড়া আর অন্য কোনো পদ্ধতিতে আমরা দেশ পরিচালনার দায়িত্বে আসিনি। আমাদের পক্ষে আসা সম্ভবও নয়। কাজেই আমরা নির্বাচনমুখী সবসময়। আওয়ামী লীগ নির্বাচনের পক্ষের দল।\nশিক্ষামন্ত্রী বলেন, আগামী নির্বাচন সবার অংশগ্রহণে অবাধ, সুষ্ঠু, নিরপেক্ষ, স্বচ্ছ ও উৎসবমুখর নির্বাচন হবে সেটিই আমাদের সবার প্রত্যাশা।\nতিনি বলেন, গত নির্বাচনেও বিএনপি অংশ নিয়েছিল। যেহেতু বিএনপি একটি রাজনৈতিক দল অতএব তারা অবশ্যই আসন্ন জতীয় নির্বাচনেও অংশ নেবে।\nকরোনায় শিক্ষাক্ষেত্রের ঘাটতির বিষয়ে তিনি বলেন, বিশ্বের মতো করোনায় অনেক ধরনের সমস্যা তৈরি হয়েছে আমাদের শিক্ষাখাতে, অনেক নেতিবাচক প্রভাব পরেছে।এই প্রভাব কাটিয়ে উঠতে হবে।\nতিনি আরও বলেন, নেতিবাচক প্রভাবের পাশাপাশি করোনার কারণে নতুন নতুন অভিজ্ঞতার সঞ্চয় করেছি, প্রযুক্তির ব্যবহারে অনেক অভিজ্ঞ হয়ে ওঠেছি আমরা। আমাদের অনেক শিক্ষার্থীরা অনলাইনে পড়াশোনা করার সুযোগ পায়নি, আবার যারা পেয়েছে তাদেরও অনেক ঘাটতি রয়েছে। সেই ঘাটতি পূরণের জন্যই কাজ করে চলেছি এবং একই সঙ্গে শিক্ষার মান অর্জনে আমাদের আগে থেকেই যে প্রচেষ্টা ছিল, সেই মানোন্নয়নের জন্য আমরা কাজ করে যাচ্ছি। দুই দিনব্যাপী যে কর্মশালা তার মূললক্ষ্যই হচ্ছে শিক্ষার মানোন্নয়ন।\nদীপু মনি বলেন, আমাদের যতগুলো সংস্থা রয়েছে সবগুলো সংস্থা একসঙ্গে কাজ করছি। আমাদের শিক্ষার্থীরা বিশ্বমানের শিক্ষায় শিক্ষিত হোক সেটাই চাওয়া।\nTags: শিক্ষামন্ত্রী ডা. দীপু মনি


কুমিল্লায় বিক্রি হচ্ছে পানি ময়দা অ্যারারুট মিশ্রিত দুধ! - Natuncumilla\nপ্রকাশিত: ০১:০৭ অপরাহ্ণ, ১২ মে ২০১৯\nমানব দেহের পুষ্টি ও শক্তি বৃদ্ধির অন্যতম উপাদান হলো গরুর দুধ। শিশু, নারী-পুরুষ সবারই প্রতিদিনের খাদ্য তালিকায় থাকে দুধ। আর রোজা আসলেই এ গরুর দুধের চাহিদা বেড়ে যায় কয়েক গুণ। কুমিল্লার দুধ বাজারে মনিটরিং না থাকায় কিছু অসাধু ব্যক্তি অধিক লাভের আশায় দুধে ভেজাল মিশিয়ে মানুষের জীবনকে হুমকির মুখে ঠেলে দিচ্ছে।\nঅনুসন্ধানে জানা যায়, কুমিল্লার সদর দক্ষিণ উপজেলার সোয়াগঞ্জ, চৌয়ারা, বরুড়া, বাগমারা, সদরের পাঁচথুবি, আমড়াতলি এলাকা থেকে গরুর খাঁটি দুধ সংগ্রহ করে বেপারীরা। এরপর দুধে পানি, ময়দা, অ্যারারুট পাউডার ও কেমিকেল মিশিয়ে সাদা ও গাঢ় করে বাজারে এমনকি বাসা-বাড়িতে বিক্রি হচ্ছে স্বাস্থ্য ঝুঁকির ভেজাল দুধ। প্রতি লিটার দুধে ৭০০ গ্রাম করে পানি, ময়দা, অ্যারারুট পাউডার মেশানো হয়।\nএভাবেই চলছে কুমিল্লা নগরীতে গরুর দুধের নামে এসব ভেজাল দুধের ক্রয়-বিক্রয়। এইসব ঠকবাজ অসাধু দুধ বিক্রেতাদের প্রতারণা ও ভেজাল রুখবে কে? কেবল রোজাই নয়, বছরের প্রতিদিনই কুমিল্লা নগরীর রাজবাড়ি কম্পাউন্ড, চকবাজার তেরিপট্টি মোড়, শাসনগাছা বাদশা মিয়ার বাজার, পদুয়ার বাজার এলাকায় গরুর দুধের নামে ক্রেতাদের কাছে ভোজল দুধ বিক্রি করে আসছে পাইকারি ও খুচরা বিক্রেতারা।\nরবিবার (১২ মে) কুমিল্লা মহানগরীর রাজগঞ্জ রাজবাড়ি গেইট বাজার, চকবাজার তেরিপট্টি দুধ বাজার ঘুরে দেখা গেছে প্রতি লিটার দুধ ১০০ টাকা দরে বিক্রি হচ্ছে।\nএকাধিক দুধ বিক্রেতা জানান, রোজার প্রথমদিন থেকেই দুধের সরবরাহ কমে গেছে। বেশি দামে বেপারীদের কাছ থেকে দুধ কিনতে হচ্ছে বলে বেশি দরে বিক্রি। কিন্তু বাসা-বাড়িতে রোজ দেয় এমন বিক্রেতাদের সাথে কথা বলে জানা গেছে, তারা ৬০ থেকে ৭০ টাকা দরেই দুধ বিক্রি করছেন।\nল্যাকটোমিটারের সাহায্যে দুধের ঘনত্ব নির্ণয় বা দুধ খাঁটি কিনা তার অস্তিত্ব পরীক্ষা করার সংশ্লিষ্ট কর্তৃপক্ষ থাকলেও এব্যাপারে কুমিল্লা সিটি করপোরেশনের সেনিটেশন বিভাগ উদাসিন। পাশাপাশি ভেজাল দুধের বিরুদ্ধে প্রশাসনের মোবাইলকোর্ট অভিযানও হচ্ছে না।\nমাহে রমজানের পবিত্রতা রক্ষায় ভেজাল দুধের বিরুদ্ধে অভিযান অব্যাহত রেখে মানুষ খাঁটি গরুর দুধ দিয়ে সেহেরী বা ইফতার পর্বও সারবে এমন প্রত্যাশা কুমিল্লার রোজাদারসহ সাধারণ মানুষের।\nকুমিল্লায় বিপুল পরিমান আধুনিক অস্ত্র উদ্ধার


বাংলাদেশ বুলেটিন | BD Bulletin |দক্ষিণ কেরানীগঞ্জে ৩০৭৮ পিস ইয়াবাসহ ২ মাদক কারবারি আটক\n২০২১-০৯-২৬ ১৯:৩৬:৩০ / Print\nঢাকার দক্ষিণ কেরানীগঞ্জে ৩০৭৮ পিস ইয়াবা ট্যাবলেটসহ দুই মাদক কারবারিকে আটক করেছে র‍্যাব-১০।\nরবিবার (২৬ সেপ্টেম্বর) সকালে দক্ষিণ কেরানীগঞ্জ থানাধীন এলাকায় অভিযান চালিয়ে মো. মেহেদী (২৩), মো. ফয়সাল(২১) আটক করে। পরে তাদের কাছ থেকে এসব ইয়াবা ট্যাবলেটসহ ০২ টি মোবাইলফোন ও ৬০০ টাকা উদ্বার করা হয়। র‍্যাব-১০ সিপিসি-২ অপস্ কমান্ডার মেজর মোল্লা ওবায়েদুর এ তথ্য নিশ্চিত করেন।\nতিনি জানান, আসামীদ্বয় জামের সাদৃশ্য বস্তু খেয়ে দক্ষিণ কেরানীগঞ্জ এলাকায় বিক্রয়ের জন্য আসে। গোপন সূত্রের ভিত্তিতে তাদের সকালে আটক করে ক্যাম্পে নিয়ে আসা হয়। তারা পায়খানা করে এবং পায়খানার সাথে উক্ত জামের সাদৃশ্য ইয়াবার প্যাকেট বাহির হয়।\nআটককৃত আসামিদের বিরুদ্ধে সংশ্লিষ্ট থানায় নিয়মিত মামলা রুজু করা হয়েছে।


জেএসসি ও জেডিসি বৃত্তির ফলাফল ২০১৯ (পরীক্ষা ২০১৮) - এখানে দেখুন - Notun Sokaal\nEid Mubarak SMS 2021 – Eid ul Fitr SMS in Bangla Hindi English\nEid Offer 2021 – Eid Shopping Discount in Bangladesh\nip এর পূর্ণরূপ কি IP অর্থ কি?\nবেফাক পরীক্ষার রেজাল্ট 2021 – বেফাকুল মাদারিসিল আরাবিয়া বাংলাদেশ ফলাফল\nBefaq Result । 44th Wifaq Result 2021 – www.wifaqbd.org\nDV Lottery 2023 Registration Application Form Download\nHtml এর পূর্ণরূপ কি। HTML এর মানে কি?\nhttp এর পূর্ণরূপ কি ? http ও https-এর কাজ এবং পার্থক্য কী?\nurl এর পূর্ণরূপ কি\nHome/Results/JSC/জেএসসি ও জেডিসি বৃত্তির ফলাফল ২০১৯ (পরীক্ষা ২০১৮) – এখানে দেখুন\nজেএসসি ও জেডিসি বৃত্তির ফলাফল ২০১৯ (পরীক্ষা ২০১৮) – এখানে দেখুন\nNotun Sokaal May 16, 2019\nজেএসসি বৃত্তি ফলাফল ২০১৯ সকল শিক্ষা বোর্ড। কয়েকদিন আগে শিক্ষা বোর্ডের অধীনে জেএসসি বৃত্তির ফলাফল ২০১৯ প্রকাশিত হয়েছে। জেএসসি বৃত্তি ফলাফল 2019 আমাদের ওয়েবসাইটে প্রকাশিত হবে। এই বছর মোট ১,৭৩,৩১২ জন শিক্ষার্থী জিপিএ ৫ অর্জন করেছেন। কিন্তু ২০১৭ সালে 46,942 জন শিক্ষার্থী জিপিএ5পেয়েছিল, যা ১,২৬,৩৭০ জন শিক্ষার্থীর মধ্যে পার্থক্য ছিল। ২০১৮ সালের ৩১ ডিসেম্বরে জেএসসি ফলাফল ২০১৮ প্রকাশিত হয়।\nএই বছর জেএসসি এবং জেডিসি উভয় পাস হার এবং জিপিএ ৫ অর্জনকারীদের সংখ্যা গত বছরের চেয়ে বেশি। ২০১৮ শিক্ষাবর্ষে ৯৮.৪০% শিক্ষার্থী জেএসসি এবং জেডিসি পরীক্ষায় উত্তীর্ণ হয়। পাসের হার ২০১৮ সালে 86.97% ছিল।\nমার্কসশিটসহ জেএসসি বৃত্তির ফলাফল ২০১৯ দেখুন\nইন্টারনেটের মাধ্যমে জেএসসি বৃত্তি ফলাফল সহজে সংগ্রহ করা সম্ভব। সুতরাং আমরা আপনাকে দেখাব কিভাবে ধাপে ধাপে ফলাফল সংগ্রহ করতে হবে। এই ক্ষেত্রে আপনাকে একটি ইন্টারনেট-সক্ষম ডিভাইস প্রয়োজন হবে, এটি একটি কম্পিউটার, মোবাইল, ল্যাপটপ বা ট্যাবলেট হতে পারে। তারপর ডিভাইসটি সঠিক পরিমাণে চার্জ বা বৈদ্যুতিক লাইন রয়েছে। ইন্টারনেট ব্যবহারের জন্য পর্যাপ্ত মেগাবাইট আছে কিনা তা দেখেন। সবকিছু দেখার পরে আপনাকে যা করতে হবে তা নীচের পদ্ধতি অনুসরণ করতে হবে। তাই নীচের পদ্ধতি অনুসরণ করুন। সুতরাং\nশুরুতে আপনার ইন্টারনেট ব্রাউজারটি খুলুন এবং ঠিকানাটি বার করে\nwww.educationboardresults.gov.bd টাইপ করুন,\nতারপর ‘এন্টার’ বোতাম টিপুন নতুন পৃষ্ঠায় “পরীক্ষা” বিকল্প থেকে জেএসসি নির্বাচন করুন\nআপনার পরীক্ষার বছর হিসাবে 2019 নির্বাচন করুন\nএখন আপনার বোর্ডের নাম নির্বাচন করুন যেখানে আপনি উপস্থিত হবেন\nপরবর্তী দুই বাক্সে আপনার অ্যাডমিড কার্ড অনুযায়ী আপনার জেএসসি রোল নম্বর এবং রেজিস্ট্রেশন নম্বর টাইপ করুন।\nসুরক্ষা গণিত সঠিকভাবে সংহত করুন এবং “জমা দিন” বোতাম টিপুন\nএবং শেষ পর্যন্ত আপনি করতে পারেন …\nআপনি খুঁজে পেতে আপনার জেএসসি পরীক্ষার ফলাফল দেখুন\nজেএসসি বৃত্তির ফলাফল ২০১৯\nজেএসসি এবং জেডিসি পরীক্ষায় প্রথমবার ২010 সালে প্রবর্তন করা হয় এবং 73% শিক্ষার্থী পরীক্ষায় উত্তীর্ণ হন। ২০১০ সালে 83.71%, ২০১২ সালে 86.97%। এই বছর 89.94% পাস পাস দ্রুত বৃদ্ধি পেয়েছিল।\n2018 সালে, মোট 1,4২,3,380 জন শিক্ষার্থী ২৪২৫ টি পরীক্ষার কেন্দ্রগুলিতে জেএসসি এবং জেডিসি পরীক্ষায় অংশগ্রহণ করেছিল। থিম মোট 93,268 মহিলা শিক্ষার্থী 78,940 পুরুষের তুলনায় জিপিএ5অর্জন করেছে।\nগত বছর, মাদ্রাসা শিক্ষার্থীরা পাস হারের ভিত্তিতে সাধারণ শিক্ষা ব্যবস্থার শিক্ষার্থীদের চেয়েও ভালো ছিল। মাদ্রাসা শিক্ষার্থীদের মধ্যে পাসের হার 91.11% এবং সাধারণ শিক্ষার্থীদের পাস হার 89.71% ছিল।\nআটটি সাধারণ শিক্ষা বোর্ড ছাড়াও, বরিশাল শিক্ষা বোর্ডে সর্বোচ্চ পাসের হার 96.60%। চট্টগ্রাম শিক্ষা বোর্ডের সর্বনিম্ন হার 86.13%।\nজেএসসি ও জেডিসি বৃত্তি ২০১৮ পাওয়ার শর্ত?\nএটি একটি সাধারণ প্রশ্ন যা সবসময় ফলাফল প্রকাশ করার পরে আমাদের মন থাকে। আমরা এটি জন্য একটি সহজ সমাধান আছে। ফলাফলটি প্রকাশের পর জেএসসি পরীক্ষায় গড় 90 থেকে 95 নম্বর শিক্ষার্থী পেয়েছেন। তারপরে আমরা আপনাকে নিশ্চিত করি যে ছাত্ররা ট্যালেন্ট পুল বৃত্তি পাবে। এবং ২০১৭ সালের জেসি পরীক্ষায় 85-90 নম্বর পেয়ে ছাত্ররা সাধারণ পুরস্কার পাবে। আপনি জেএসসি বৃত্তি ফলাফল তথ্য পেতে পারেন।\n২০১৮ সালের জুনিয়র বৃত্তি ফলাফল বাংলাদেশ শিক্ষা বোর্ড প্রকাশিত হবে। সব শিক্ষা বোর্ড বাংলাদেশ একই সময়ে জেএসসি ফল ২০১৯ প্রকাশ করবে। নিম্নরূপ জেএসসি বৃত্তি দুটি বিভাগ:\nট্যালেন্ট পুল বৃত্তি।\nসাধারণ গ্রেড বৃত্তি\nট্যালেন্ট পুল স্কলারশিপ প্রার্থী প্রতি মাসে 300 / – টাকা পাবেন যা বছরে 3600 টাকা। জেনারেল গ্রেড স্কলারশিপ প্রার্থীগণ প্রতি মাসে ২২৫ টাকা পাবেন যা বছরে 2700 টাকা। বৃত্তি সময়কাল জানুয়ারী 2019 থেকে ডিসেম্বর 2019 বৈধ হবে।\nসকল বোর্ডের জেএসসি বৃত্তি ফলাফল ২০১৯ ডাউনলোড করুন\nঢাকা বোর্ড 2019 এর জেসসি স্কলারশিপ ফলাফল\nরাজশাহী বোর্ডের জেএসসি বৃত্তি ফল 2018\nযশোর বোর্ড ২০১৯ এর জেএসসি বৃত্তির ফলাফল!\nচট্টগ্রাম বোর্ড ২০১৯ সালের জেএসসি বৃত্তির ফলাফল\nকুমিল্লা বোর্ড জেএসসি স্কলারশিপ ফলাফল ২০১৯\nজেএসসি বৃত্তির ফলাফল ২০১৮ সালের বরিশাল বোর্ড\n২০১৯ সালের জেএসসি বৃত্তির ফলাফল দিনাজপুর বোর্ড\nজেডিসি বৃত্তি ফলাফল মাদ্রাসা বোর্ড ২০১৯\n২019 সালে মোট 30 হাজার 880 শিক্ষার্থী জেএসসি স্কলারশিপ পেয়েছেন। তাদের মধ্যে ৯ হাজার শিক্ষার্থী প্রতিভা পুল বৃত্তি পেয়েছে এবং ২১ হাজার সাধারণ স্নাতকের। ২০১৮ সালের জুনের স্কুল (জেএসসি) পরীক্ষার ভিত্তিতে প্রকাশিত এই বৃত্তি ফলাফলটি।\nজেডিসি বৃত্তির ফলাফল ২০১৯\nমোট আটটি শিক্ষা বোর্ড জেএসসি স্কলারশিপ ফলাফল প্রকাশ করেছে। ঢাকা বোর্ডে 3086, যশোর বোর্ড 1109, বরিশাল বোর্ড 603, দিনাজপুর বোর্ড 1086, রাজশাহী বোর্ড ১২২৩, কুমিল্লা বোর্ড ১২৬৩, চট্টগ্রাম বোর্ড 781, সিলেট বোর্ড 651 ছাত্র। মেধা তালিকার শিক্ষার্থীরা প্রতি বছর 9-10 বছর বয়সে তাদের পাঠ্যক্রমের সময় প্রতি মাসে 300 টাকা এবং 375 টাকা পাবে। তবে সাধারণ বিভাগে প্রতি মাসে এক মাসে 200 টাকা এবং 220 টাকা পাবেন।\nআপনার যদি জেএসসি পরীক্ষার বিষয়ে প্রশ্ন থাকে, তাহলে ২018-08 শিক্ষাবর্ষের জন্য বৃত্তি ফলাফল\nSSC Result 2020 By SMS (Pre-Registration System) – Govt News\nSSC Vocational Result 2020 Marksheet -(মার্কশীট সহ রেজাল্ট দেখুন)\nHonours Result 2020 (NU) National University Bangladesh


রাজ্যের পরবর্তী মুখ্যসচিব কী আলাপন?\nএ মাসের শেষদিনে অবসর নেবেন রাজ্যের বর্তমন মুখ্যসচিব রাজীব সিং। তারপর তাঁর জায়গায় কে আসবেন? এই নিয়ে নবান্নের অন্দরে এখন জোর জল্পনা। তবে সবচেয়ে যে নাম নিয়ে বেশি আলোচনা হচ্ছে তিনি আলাপন বন্দ্যোপাধ্যায়। বর্তমানে তিনি রাজ্যের স্বরাষ্ট্র সচিব পদে রয়েছেন।\n১৯৮৭ ব্যাচের আই এ এস আলাপন বন্দ্যোপাধ্যায়ের দীর্ঘ প্রশাসনিক অভিজ্ঞতা রয়েছে। কাজ শুরু করেছিলেন মহকুমা শাসক হিসেবে। তারপর আন্ডার সেক্রেটারি, সেক্রেটারি, পুর কমিশনার সহ একাধিক গুরুত্বপূর্ণ পদের দায়িত্ব সামলেছেন তিনি। এই মুহূর্তে রাজ্য প্রশাসনে যে কজন অতিরিক্ত মুখ্যসচিব আছেন আলাপন বন্দ্যোপাধ্যায় তাঁদের মধ্যে সবচেয়ে সিনিয়র।তাছাড়া প্রশাসনের বিভিন্ন পদে কাজ করার বিপুল অভিজ্ঞতা রয়েছে তাঁর। ফলে সব দিক থেকে পরবর্তী মুখ্যসচিব হওয়ার দৌড়ে এগিয়ে আছেন আলাপন বন্দ্যোপাধ্যায়। শেষ পর্যন্ত তিনি যদি এই পদে বসেন তাহলে তিনি ২০২১ এর মে মাস পর্যন্ত এই পদে থাকবেন।ততদিনে রাজ্যে বিধানসভা ভোটও মিটে যাবে।\nআলাপন বন্দ্যোপাধ্যায় মুখ্যসচিব হলে স্বরাষ্ট্র সচিব কে হবেন তা নিয়েও চলছে জল্পনা। এই পদের জন্য সবচেয়ে বেশি আলোচনা হচ্ছে সুনীল গুপ্তার নাম। তিনি রাজ্যের মুখ্য নির্বাচনী আধিকারিক হিসেবে কাজ করেছেন বলে তাঁর নামই এই পদের জন্য বেশি আলোচনায় আসছে। ২০২১ নির্বাচনের বছর হওয়ায় নির্বাচন কমিশনের সঙ্গে যথেষ্ঠ সমন্বয়ের দরকার হবে। সুনীল গুপ্তা যেহেতু নির্বাচন কমিশনের কাজের অভিজ্ঞতা আছে তাই পরবর্তী স্বরাষ্ট সচিব হিসেবে তাঁর নামই বেশি আলোচিত হচ্ছে। এছাড়াও চর্চায় আছে মনোজ পন্থ এবং হরিকৃষ্ণ দ্বিবেদীর নামও।\nএছাড়াও পড়ুন:\tপরবর্তী মুখ্যসচিব রাজীব সিং আলাপনবন্দ্যোপাধ্যায়


সোমবার শপথ নেবে মমতা বন্দ্যোপাধ্যায়ের তৃতীয় ক্যাবিনেট, মন্ত্রিসভায় স্থান পাচ্ছেন যাঁরা - TRENDS TIME\nযেসব দফতর হাতে রাখতে পারেন মুখ্যমন্ত্রী\nআগের বারের মতো স্বরাষ্ট্র এবং স্বাস্থ্য দফতর মমতা বন্দ্যোপাধ্যায় নিজের হাতে রাখতে চলেছেন বলে জানা গিয়েছে। স্বাস্থ্যে প্রতিমন্ত্রী রাখা হতে পারে। তবে চন্দ্রিমা ভট্টাচার্য সেই দায়িত্ব নাও পেতে পারেন। পুরনো আর নতুন মুখের মিশেল এবারের মন্ত্রিসভায়।\nপুরনোদের মধ্যে শপথের আমন্ত্রণ পেয়েছেন যাঁরা\nপুরনোদের মধ্যে পার্থ চট্টোপাধ্যায় এবং সুব্রত মুখোপাধ্যায় তো থাকছেনই। থাকবেন ব্রাত্য বসুও। সোমবার শপথ নিলেও জ্যোতিপ্রিয় মল্লিককে আবারও খাদ্য দফতরে নাও দেখা যেতে পারে। পূর্ব মেদিনীপুরে অধিকারী পরিবারের বিরোধী হিসেবে পরিচিত অখিল গিরির মন্ত্রিসভায় স্থান পাচ্ছেন। পুরনোদের মধ্যে থাকছেন, সাধন পান্ডে, সৌমেন মহাপাত্র, মলয় ঘটক, অরূপ বিশ্বাস, উজ্জ্বল বিশ্বাস, অরূপ রায়, চন্দ্রনাথ সিনহা, শোভনদেব চট্টোপাধ্যায়, শশী পাঁজা, জাভেদ খান, স্বপন দেবনাথ, সিদ্দিকুল্লা চৌধুরী, সুজিত বসু।\nভার্চুয়ালি শপথ নেবেন ব্রাত্য বসু\nকরোনা আক্রান্ত হয়েছেন ব্রাত্য বসু। তিনি ভার্চুয়ালি শপথ নেবেন বলে জানা গিয়েছে। অন্যদিকে অর্থমন্ত্রী হিসেবে ফের একবার দেখা যেতে পারে অমিত মিত্রকে। তিনি ভার্চুয়ালি শপথ নেবেন। সূত্রের খবর অনুযায়ী, অমিত মিত্রকেই ফের দায়িত্ব দেওয়ার ব্যাপারে সিদ্ধান্ত নেওয়া হয়েছে। সেক্ষেত্রে তাঁকে তাঁর পুরনো কেন্দ্র খড়দহ থেকে জিতিয়ে আনা হবে। কেননা ওই কেন্দ্রের জয়ী তৃণমূল প্রার্থী ফল ঘোষণার আগেই করোনায় প্রয়াত হয়েছেন। মন্ত্রিসভায় দেখা যাবে মানস ভুঁইঞা, ইন্দ্রনীল সেনকে, হুমায়ুন কবীরকে।\nগুরুত্ব দেওয়া হচ্ছে মালদহ, মুর্শিদাবাদ এবং দক্ষিণ ২৪ পরগনাকে\nএবারের নির্বাচনে প্রথমবারের জন্য মালদহ, মুর্শিদাবাদে নিরঙ্কুশ প্রাধান্য পেয়েছে তৃণমূল কংগ্রেস। মালদহ থেকে সাবিনা ইয়াসমিন এবং মুর্শিদাবাদ থেকে সুব্রত সাহাকে মন্ত্রিসভায় দেখা যাবে। দক্ষিণ ২৪ পরগনায় এবারও নিরঙ্কুশ ক্ষমতা ধরে রাখতে পেরেছে তৃণমূল। সেক্ষেত্রে বিষ্ণুপুরের দিলীপ মণ্ডলকে মন্ত্রিসভায় স্থান দেওয়া হয়েছে। মন্ত্রিসভায় স্থান দেওয়া হয়েছে ক্রিকেটার মনোজ তিওয়ারিকেও।\nউত্তরবঙ্গ থেকে থাকতে পারেন যাঁরা\nউত্তরবঙ্গ থেকে মন্ত্রী কথা হচ্ছে মেখলিগঞ্জের পরেশ অধিকারী, উত্তর দিনাজপুরের গোলাম রব্বানি এবং দক্ষিণ দিনাজপুরের বিপ্লব মিত্রকে।\nTags: west bengal news about college west bengal news about school west bengal news for students west bengal news on lockdown west bengal news to day west bengal political news today\nPrevious: রাজীব বঙ্গ-রাজনীতিতে কূল-হারা! ‘ফার্স্টবয়’ কোয়ালিফাইয়ে ব্যর্থ হয়ে ঘরওয়াপসির জল্পনায়\nNext: বিজেপির দুই সাংসদ বিধানসভা ভোটে জিতেও বিপাকে! কোন পদ রাখবেন কোন পদ ছাড়বেন, ধন্দ


বাংলাদেশে এই প্রথম ঘরে বসে বাড়ি কেনা!\nঢাকা , শুক্রবার ( সকাল ১১:১৮ ) , ২২ জানুয়ারি, ২০২১ । ৯ মাঘ, ১৪২৭ । ৮ জমাদিউস-সানি, ১৪৪২\n» বাংলাদেশে এই প্রথম ঘরে বসে বাড়ি কেনা!\n16 November 2018, Friday, 19:11:08\nবাংলাদেশে প্রথমবারের মতো ঘরে বসে সুবিধাজনক উপায়ে পছন্দের প্রপার্টি দেখার সুবিধা চালু করেছে দেশের সবচেয়ে বড় আবাসন বিষয়ক অনলাইন প্ল্যাটফর্ম বিপ্রপার্টি ডটকম। এটি দেশের সবচেয়ে বড় রিয়েল এস্টেট মার্কেটপ্লেস, যেখানে বিক্রি বা ভাড়ার জন্য বর্তমানে ২০,০০০ প্রপার্টির তথ্য দেওয়া আছে। ক্রেতা এবং বিক্রেতাকে তাদের জমি বা প্রপার্টি ক্রয় বা বিক্রয়ে উন্নত সেবা দিতে বিপ্রপার্টি ডটকম রিয়েল এস্টেটের বিভিন্ন অপশন ভার্চুয়ালি দেখানোর এই নতুন সেবা চালু করেছে।\nএ সেবার মাধ্যমে সময়োপযোগী ও সঠিক তথ্য সরবরাহ করে রিয়েল এস্টেট খাতে ক্রেতা-বিক্রেতা উভয়ের মাঝে আত্মবিশ্বাস ফিরিয়ে আনতে কাজ করছে বিপ্রপার্টি ডটকম। পাশাপাশি প্রতিষ্ঠানটি খুব সহজেই প্রপার্টি ক্রয়-বিক্রয়ে বিভিন্ন চ্যালেঞ্জ বা সমস্যার সমাধান করে, যেসব সমস্যা অদক্ষতার কারণে এদেশের দীর্ঘদিন ধরে চলে আসছে। আর এসব সমস্যা সমাধানে সর্বশেষ ভার্চুয়াল রিয়েলিটি (ভিআর) যোগ করার মাধ্যমে বিপ্রপার্টি ডটকম তাদের সেবার আওতা আরো বাড়ালো। এই সেবার মাধ্যমে জমি বা প্রপার্টির মালিক ও ক্রেতাদের একই প্ল্যাটফর্মে আনা সম্ভব হবে।\nবাংলাদেশে প্রথমবারের মত চালু করলো ‘৩৬০-ডিগ্রি ভার্চুয়াল ট্যুর’-এর সুবিধা চালুর মাধ্যমে আবাসন খুঁজতে গিয়ে গ্রাহকরা পাবেন এক সম্পূর্ণ নতুন অভিজ্ঞতা। আগ্রহী ক্রেতারা এখন দূর থেকে কিংবা যে কোনো জায়গা থেকেই পছন্দের প্রপার্টিতে ভার্চুয়ালি ঘুরে দেখতে পারবেন। আগ্রহীরা প্রপার্টির সব ডিরেকশনে ক্যামেরা ঘুরিয়ে ঘুরিয়ে (জুম ইন, জুম আউট) দেখতে পাবেন। প্রপার্টির বাকি রুম বা এলাকা দেখতে চাইলে স্ক্রিনের বাম পাশের মেন্যু থেকে সিলেক্ট করে দেখা যাবে। স্ক্রিনের ওপরের অংশে প্রয়োজন ও পছন্দ অনুযায়ী (পারসোনালাইজড) প্রপার্টি সিলেক্ট করার সুবিধা থাকবে। এছাড়া সেখানে ভার্চুয়াল রিয়েলিটি (ভিআর) সুবিধা চালুর অপশনও থাকবে।\nযারা নতুন প্রপার্টি কিনতে চলেছেন তাদের জন্য এই নতুন সেবা সুবিধাজনক হবে বলে আশা করা হচ্ছে, যা আগে কেউ কল্পনা করতে পারেনি। এছাড়া এই সেবা সময়, শক্তি ও অর্থ বাঁচাবে এবং প্রতিটি প্রপার্টিতে স্বশরীরে ভিজিট করার প্রয়োজন হবে না। বাংলাট্রিবিউন


Mehrab Hossain Sports: ছেলের জন্য শচীনের 'দুর্মূল্য' উপহার! লিজেন্ডস দলের হয়ে খেলতে গিয়ে স্বপ্নপূরণ মেহেরাবের\nছেলের জন্য শচীনের 'দুর্মূল্য' উপহার! লিজেন্ডস দলের হয়ে খেলতে গিয়ে স্বপ্নপূরণ মেহেরাবের\nবাংলাদেশ লিজেন্ডস দলের হয়ে খেলতে ভারতে এসেছেন মেহরাব হোসেন অপি।সেখানেই শচীনের সঙ্গে দেখা হয়ে গেল বাংলাদেশি তারকার।\nMarch 7, 2021 5:14:43 pm\n– Rabiul Islam Biddut\nশচীন টেন্ডুলকার। একটি নাম। একটি নক্ষত্র। ক্রিকেট প্রেমীদের কাছে তিনি স্বয়ং ‘ঈশ্বর’! আট বছর আগে ব্যাট-প্যাড তুলে রেখেছেন। কিন্তু জনপ্রিয়তায় এখনও তিনি বিরাট কোহলি-মহেন্দ্র সিং ধোনিদের তুলনায় কোনও অংশে কম যান না। এখনও স্টেডিয়ামে শচীন, শচীন স্লোগান উঠে অবিরত।\nআর হবেই না বা কেন! যে কীর্তি মাস্টারব্লাস্টার রেখে গিয়েছেন তা এখনও অম্লান, অক্ষত। একমাত্র ক্রিকেটার হিসাবে সেঞ্চুরির সেঞ্চুরি করেছেন৷ টেস্ট এবং ওয়ানডে-দুই ফরম্যাটেই সবচেয়ে বেশি সেঞ্চুরির নজিরও শচীনের। ওয়ানডে ক্রিকেট ডাবলের দেখা পেয়েছে তাঁরই হাত ধরে। সর্বকালের অন্যতম সেরা ক্রিকেটারকে আরো একবার ব্যাট হাতে বাইশ গজে দেখে নস্টালজিয়ায় ভেসে গিয়েছিলেন শচীনপ্রেমীরা।\nরোড সেফটি ওয়ার্ল্ড সিরিজে ভারত লিজেন্ডস দলকে নেতৃত্ব দিচ্ছেন শচীন। বাংলাদেশ লিজেন্ডসের বিরুদ্ধে দেখা গেল সেই পুরোনো শচীনকে। একবারের জন্য দেখে মনে হয়নি তিনি ক্রিকেট ছেড়ে দিয়েছেন আট বছর হয়ে গিয়েছে। বাংলাদেশি বোলারদের পড়তে মোটেও অসুবিধে হয়নি। মনে হয়েছে এখনও ভারতীয় দলে দিব্যি খেলতে পারেন অনায়াসে দক্ষতায়।\nআরো পড়ুন: ভালোবাসার মানুষের জন্য হেলমেট পরতেন না, জীবন দিয়ে প্রমাণ করেছেন রমন লাম্বা\nবাংলাদেশের ক্রিকেটপ্রেমীরা শচীনকে ব্যাট হাতে দেখেও আবেগ চেপে রাখতে পারেননি। এই তালিকায় রয়েছেন স্বয়ং বাংলাদেশের প্রাক্তন ওপেনার মেহেরাব হোসেন অপিও। বাংলাদেশ লিজেন্ডস দলের সঙ্গে যিনি রয়েছেন ভারতের রায়পুরে। ম্যাচের পরদিন (৬ মার্চ) দুপুরে একটি ব্যাটে শচীনের অটোগ্রাফ নিয়েছেন মেহেরাব। সেই ছবি আবার সামাজিক যোগাযোগের মাধ্যমে পোস্ট করেছেন মেহরাবের স্ত্রী ফারজানা হোসেন। তিনি লিখেছেন, “কোন ক্যাপশনেরই প্রয়োজন নেই। দুই কিংবদন্তি একসঙ্গে এবং আমার বড় ছেলের জন্য উপহার শচীনের পক্ষ থেকে।”\nঘটনা সবিস্তারে জানতে রায়পুরে ফোনে ধরা হয় মেহরাবকে৷\nশচীনের অটোগ্রাফ প্রসঙ্গ তুলতেই তিনি ইন্ডিয়ান এক্সপ্রেস বাংলা-কে বলে চলেন, “ব্যাটটা আমিই এগিয়ে দিয়েছিলাম ছেলেকে শচীনের অটোগ্রাফ সমেত ব্যাট উপহার দেব বলে। ওঁর মতো কিংবদন্তির অটোগ্রাফ পাওয়া ব্যাট পেলে কার না ভালো লাগবে বলুন তো!”\nআরো পড়ুন: বিশ্বকাপ জয়ের একবছর! ‘স্বপ্নের সওদাগর’ আকবর এখনও আবেগে ভাসেন\nতা আর কী কথা হলো মাস্টাব্লাষ্টারের সঙ্গে? মেহরাব বলছিলেন, “শচীন আমাদের সকলের খোঁজখবর নিয়েছেন। বঙ্গবন্ধু স্টেডিয়ামে প্রথম টেস্টের কথা এখনও মনে রয়েছে ওঁর। আমাকে বললেন- ওই টেস্ট দলের কে কে এসেছে? জানাই আমি, রফিক ভাই ও রাজিন সালেহ।”\nমেহরাবের সঙ্গে শচীনের শেষবার দেখা হয়েছিল ২০১৯-এর শেষ দিকে কলকাতায়। ইডেন গার্ডেন্সে ভারত-বাংলাদেশের সেই টেস্টটি ছিল গোলাপি বলে৷ সৌরভ গঙ্গোপাধ্যায় ইডেনে চাঁদের হাঁট বসিয়েছিলেন। বাংলাদেশের প্রধানমন্ত্রী শেখ হাসিনা থেকে পশ্চিমবঙ্গের মুখ্যমন্ত্রী মমতা বন্দ্যোপাধ্যায়- কে ছিলেন না সেই গোলাপি উৎসবে। মেহরাব বলছিলেন, “কলকাতার ইডেন গার্ডেন্সে যে আমরা গিয়েছিলাম সেটা নিয়ে শচীন বলছিলেন। বাংলাদেশ ক্রিকেটের খোঁজ নিয়েছেন। আমাদের অভিষেক টেস্টের কথা এখনও মনে রেখেছেন উনি।”\nদেশে ফিরে আসবেন কিছুদিনের মধ্যেই। আর শচীনের সেই ব্যাট তুলে দেবেন পুত্রের হাতে! বাংলাদেশের প্রথম ওডিআই শতরানকারীর স্বপ্নপূরণ বোধহয় এতদিন পরে হল।\nBangladesh CricketSachin Tendulkar\nWeb Title: India legends xi vs bangladesh legends xi sachin tendulkar gifts his bat to mehrab hossains son


First Impression of Oppo Reno: Much ahead of its competitors – News18 Bangla\nOPPO Reno-র প্রথম ইমপ্রেশন: প্রতিদ্বন্দ্বীদের তুলনায় অনেক এগিয়ে\nLast Updated : June 07, 2019, 17:29 IST\n৬০ হাজার টাকায় স্কুটার! ভারতের বাজারে একাই রাজত্ব করতে আসছে Oppo\n৫০ মেগাপিক্সেল এআই ট্রিপল ক্যামেরা ও পাওয়ারফুল ব্যাটারি-সহ লঞ্চ হল OPPO A55\nকম দামে তাক লাগানো ফিচার্স-সহ ভারতের বাজারে এল Oppo A16\nবড় এবং ইমারসিভ ডিসপ্লে, পরিষ্কার মিনিম্যালিস্টিক লুক, অপেক্ষাকৃত বড় ব্যাটারি এবং 10 কাটিং এজ হাইব্রিড জুম ক্যামেরা ক্ষমতাসম্পন্ন OPPO Reno 10x জুম প্রিমিয়াম স্মার্টফোনের বাজার জয় করেছে।\nঅগ্রণী গ্লোবাল স্মার্টফোন ব্র্যান্ড OPPO-র পক্ষ থেকে সাম্প্রতিকতম অবদান হল Reno 10x জুম সারাবিশ্ব জুড়ে বিরাট পদক্ষেপ ফেলেছে এবং ফটোগ্রাফি ও মোবাইল মনোরঞ্জনকে এক নতুন উচ্চতায় নিয়ে চলেছে। এই স্মার্টফোনটিতে রয়েছে 10x হাইব্রিড জুম টেকনোলজি এবং বিশ্বের প্রথম পেরিস্কোপ টেলিফটো লেন্স যা অত্যন্ত সুন্দরভাবে ডিজাইন করা প্যাকেজজাত করে উপলব্ধ হচ্ছে।\nস্মার্টফোন বিভাগে গেম-চেঞ্জার হিসাবে নজর রাখতে গিয়ে OPPO রেনে 10x জুম ইতিমধ্যে সারা বিশ্বে নজরকাড়া সাড়া পেতে শুরু করেছে। ভারতবর্ষে, ফ্রেশ, ক্লিন এবং ভাইব্র্যান্টলি ডিজাইনড Reno 10x জুম প্রিমিয়াম স্মার্টফোন বিভাগে তার নিকটতম প্রতিদ্বন্দ্বীদের আসনচ্যুত করেছে।\nOPPO-র পক্ষ থেকে তার নতুন প্রোডাক্ট 10 x জুম একে বিজয়ীর সম্মান দিয়েছে। পিছনের দিকে মেন ক্যামেরা মডিউলের মধ্যে তিনটি লেন্স আছে। প্রাইমারি ক্যামেরা হলো 48-মেগাপিক্সেল সেন্সর সহ এবং। 13-মেগাপিক্সেল পেরিস্কোপ টেলিফটো লেন্স ব্যবহারকারীকে 10 হাইব্রিড জুম এবং 60 ডিজিট্যাল জুম ব্যবহার করে ফটো তুলতে সাহায্য করে। আর শেষভাগে 8-মেগাপিক্সেল আল্ট্রা-ওয়াইড-অ্যাঙ্গেল ক্যামেরা এই ট্রিপল ক্যামেরা সিস্টেমটিকে সম্পূর্ণ করছে।\nReno 10x জুমভিন্ন ভিন্ন ফোকাল রেঞ্জের তিনটি লেন্সকে একত্রিত করছে যাতে 16-160 এমএম ফোকাল লেন্থ সম্পূর্ণভাবে কভার করা যায়। শার্প জুমড-ইন ফটো তোলার পাশাপাশি, এই স্মার্টফোনে অল্প আলোতেও দুর্দান্ত ফটো তোলা যায়, যার জন্য ধন্যবাদ দেওয়া উচিত আল্ট্রা নাইট মোড 2.0-কে। রাত্রিকালীন ফটো তোলার জন্য AI পোর্টেট অপটিমাইজেশন সাবজেক্ট ও তার ব্যাকগ্রাউন্ডকে পৃথক করতে পারে যাতে ত্বকের সুক্ষতম রেখাও স্পষ্ট হয় ফলে প্রফেশনাল ফটোর মতোই এটিকে দেখতে লাগে।\nএই স্মার্টফোনে 5টি স্টাইলিশ সেটিংস থেকে বেছে নিয়ে নির্ঝঞ্ঝাটে আপনি প্রফেশনাল পোর্টেট ফটো তুলতে পারেন। ড্যাজেল কালার মোড প্রয়োগ করে পিক্সেল-লেভেল কালার রেস্টোরেশনের মাধ্যমে প্রাণবন্ত ও লাইফ-লাইক ফটো তৈরি করতে পারেন।\nএই ফোনের অন্যতম অদ্বিতীয় বৈশিষ্ট্য হলো এর শার্ক ফিন রাইজিং ফ্রন্ট ক্যামেরা, যা সুন্দরভাবে ডিজাইন করা 16-মেগাপিক্সেল ক্যামেরা যা 0.8 সেকেন্ডের মধ্যে উপরের প্রান্ত থেকে বেরিয়ে আসে। এই ক্যামেরাটি তার পাশের দিক থেকে 11 ডিগ্রি কোণ করে উঠে থাকে ফলে সেলফি ফটো তোলার জন্য এটি সর্বোত্তম কোন তৈরি করতে পারে।\nবাক্সের মধ্যে কি আছে?\nবর্তমানে ভারতবর্ষে OPPO Reno 10x জুমজেট ব্লাক এবং ওসেন গ্রিন রংয়ে উপলব্ধ। বেস মডেলটিতে6GB RAM ও 128 GB স্টোরেজ স্পেস উপলব্ধ যার দাম 39,900 টাকা এবং 8 GB RAM ও 256 GB ROM সহ মডেলটির দাম 49,900 টাকা।7জুন এই ডিভাইসটি ভারতবর্ষে প্রথম সেল করা হবে।\nReno 10x জুমমডেলটিতে আছে 3-ডি কার্ভড গ্লাস যার জন্য আপনি মসৃণ স্পর্শ ও স্লিক সিলোয়েট পাচ্ছেন আর ক্যামেরা ফ্লাশটি ব্যাক কভারের সঙ্গে আটকানো থাকে। স্মার্টফোনটিতে বেজেল-বিহীন ডিসপ্লে সহ শার্ক-ফিন উত্তোলিত ক্যামেরা আছে। ডিসপ্লের একটু উপরের দিকের একটি ছোট্ট স্লটে ইয়ারপিস ও লাউডস্পিপার রয়েছে যা এই ডিভাইসটির স্টিরিও স্পিকার সাউন্ড দেয়।\nReno 10x জুম6.6 ইঞ্চি এছএইচডি+ ডিসপ্লে, অ্যামোএলইডি প্যানেল, ইন-ডিসপ্লে ফিঙ্গারপ্রিন্ট সেন্সর সাপোর্ট এবং এটি দীর্ঘস্থায়ী ও স্ক্রাচ-প্রতিরোধী কামিং গরিলা গ্লাস6দ্বারা সুরক্ষিত।\nQualcomm Snapdragon 855 প্রসেসর এবং 8 GB RAM, এই Reno 10 x জুম-এ আছে চতুর্থ জেনারেশনের AI ইঞ্জিন। 4,065 এমএএইচ ব্যাটারি সারাদিনের যথেষ্ট পরিমাণ রসদ জোগায় এবং OPPO-র 3.0 ফাস্ট চার্জিং দ্বারা চার্জ করা যায়। এটিতে আছে বেসড অ্যান্ড্রয়েড9অপারেটিং সিস্টেম।\nশাটার-হ্যাপি করে তোলার পাশাপাশি, এই ডিভাইসটি গেমার্সদের খুশী করে তোলে। এই স্মার্টফোনটিতে সিস্টেম-লেভেল অপটিমাইজেশন, হাইপার বুস্ট সলিউশন অন্তর্ভুক্ত। এই সলিউশনটি স্বাধীনভাবে OPPO দ্বারা ডেভালপ করা যাতে তিনটি মডিউল আছে – গেম বুস্ট, সিস্টেম বুস্ট এবং অ্যাপ বুস্ট যা গেম সংক্রান্ত অভিজ্ঞতা, সিস্টেমের স্পিড ও অ্যাপ ওপেনিং স্পিডের ক্ষেত্রে সুনির্দিষ্টভাবে প্রত্যেকটির কর্ম সম্পাদনে উন্নতি ঘটায়।\nএই সিরিজটি বিশ্বের প্রথম এমন মোবাইল ফোন যাতে আছে গেমস খেলার জন্য TÜV Rheinland's High-Performance Certification.\nএছাড়াও, Reno 10x জুমফোনটিতে আছে থার্মাল জেল, গ্রাপাইট শিট, কপার পাইপ লিক্যুইড কুলিং ও ট্রাই-কুলিং কন্ট্রোল যা কার্যকরীভাবে স্মার্টফোনটির তাপমাত্রাকে দারুণভাবে নিয়ন্ত্রন করে এবং কোনোভাবে যাতে এটি ওভারহিটিং না হতে পারে তার থেকে সুরক্ষা দান করে।\nOPPO Reno 10x জুম-এর ফ্লাগশিপ শিরোনামের প্রতি যথাযোগ্য মূল্য প্রদান করে। দারুনভাবে ডিজাইন করা, অত্যন্ত সুগঠিত এবং সঠিক মূল্য এগুলি সবকটি একত্রে মিলিত হয়েছে এই মোবাইল ফোনটিতে। মাঝারি মূল্যের স্মার্টফোনের মধ্যে এটি তার সিম্পলিসিটি ও ডিটেল সহযোগে সর্বোচ্চ স্থান দখলের উপযোগী হিসাবে তার মূল্যের সঙ্গে যথোপযুক্ত। এর ট্রিপল-ক্যামেরা সেট-আপ এবং সেই অনুযায়ী এর দাম হওয়ার জন্য OPPO Reno 10x জুমকেতাদুরস্ত, কাটিং-এজ ও টেক-স্যাভি জেনারেশনের কাছে বাধ্যতামূলক হয়ে উঠেছে।\nFirst published: June 07, 2019, 12:57 IST


► ব্যক্তিগত শিক্ষা এবং তার আবহ। - শব্দের মিছিল\nHome অন লাইন ► ব্যক্তিগত শিক্ষা এবং তার আবহ।\n► ব্যক্তিগত শিক্ষা এবং তার আবহ।\nশিক্ষাদান পদ্ধতি নিয়ে বিভিন্ন শিক্ষাবিদদের মধ্যে অনেক সময় মতানৈক্য থাকলেও শিক্ষার লক্ষ্য কিন্তু একই। অর্থাৎ শিক্ষার্থীদের মধ্যে মনুষ্যত্বের বিকাশ ঘটানো।\nআমেরিকার বিখ্যাত প্রয়োগবাদী দার্শনিক, মনোবিজ্ঞানী তথা শিক্ষা সংস্কারক জন ডিউই বলেছেন, ‘বিদ্যালয় হল সমাজের ক্ষুদ্র সংস্করণ’। যে সমাজ হবে পবিত্র, সরলীকৃত, ক্রমান্বিত, সুষম, অনুপ্রেরণায় জীবন্ত সক্ষম। সমাজের খারাপ নয়, যা কিছু ভাল সেগুলিই স্কুলের পরিবেশে পরিবেশিত হওয়া উচিত।\nঅথচ, বর্তমানে শিক্ষা ব্যবস্থা এক গভীর সঙ্কটের মুখোমুখি। চতুর শিক্ষা ব্যবসায়ীদের কাছে কোভিড ১৯ সংক্রামিত ভাইরাস যার আরও একটি মহার্ঘ্য সুযোগ।\nকোভিড ১৯ সংক্রমন রোধে সরকারি বিভিন্ন স্কুল কলেজের অধিকারিকগন, শিক্ষকমন্ডলীগণ যেমন সামাজিক ভূমিকা গ্রহণ করেছেন, তাঁদের শ্রম অর্জিত অর্থদান করেছেন মহৎ সেবায় ঠিক বিপরীতে গালগপ্পের প্রাইভেট অর্থাৎ ব্যক্তি মালিকানা শিক্ষা প্রতিষ্ঠানগুলো ঠিক ততটাই নিজেদের সযত্নে দুরুত্বে রেখে ভয়াবহ এই আতঙ্কের মাঝেই তাদেরই শিক্ষক, শিক্ষিকা, অশিক্ষক কর্মচারিদের বাধ্য করছেন - কখনো বই বিক্রী, কখনো ইউনিফর্ম, কখনো অনলাইনের জন্য মোবাইল ল্যাপটপ ক্রয়ের নামে মানসিক চাপ আবার কখনো কোনকিছু পরিষেবা না দিয়েই মাসিক ক্লাস ফিস, বাস ফিস, স্পোর্টস লাইব্রেরি ফিস এর ... লাগাতার লক্ষী বন্দনায় ।\nপ্রশ্ন, শিক্ষা ব্যবস্থায় এত ভণ্ডামি, এত কৌশল কেন? কেনই বা প্রাইভেট স্কুলগুলোর বিরুদ্ধে সাধারণ অভিভাবকদের মতো শিক্ষামন্ত্রীকেও গর্জে উঠতে হচ্ছে বারংবার? কেনই বা এই সঙ্কটকালে সাধারণ ফিস না দেবার অপরাধে অনলাইন ক্লাস থেকে ছাত্রদের বিতাড়িত হতে হয়? তবে কি এরা ভূষিত শক্তিশালী! বেসরকারি স্বাস্থ্য পরিষেবার মতোন ইচ্ছে খুশির বাহুবলী?\nএই একশ্রেণীর পেটুয়া- লোভী, অসৎ, তাবেদারদের স্বতঃপ্রণোদিত মদতে, এই ভয়াবহ করোনা সংক্রমনের মাঝেও শুধুমাত্র সমাজে মাথা উঁচু করে বাঁচার তাগিদেই প্রকৃত শিক্ষক অশিক্ষক কর্মীরা আজ কিন্তু সত্যিই দিশাহারা, এটা স্পষ্ট হয়ে গেছে।\nযার একদিকে নিষ্ঠা নয় অর্থে বিশ্বাসী যেমন মালিকপক্ষ, মালিকপুষ্ঠ অধ্যক্ষ নামক স্বৈরাচারের স্কুল খোলার চাপ, অন্যদিকে তাঁদের মুখ চেয়ে অসংখ্য ছাত্র ছাত্রী এবং অসহায় অজস্র মা বাবা!\nমূলত চতুর্ভুজ এই চাপ তাঁদের কাছে অসহনীয় হয়ে উঠলেও মূলত তাঁরাও কাজ হারানোর ভয়ে, রপ্ত করতে শিখছেন আত্মকেন্দ্রিকতায় ভর করে অতীব চাটুকতা।\nখবরের শিরোনামে যেখানে এখন প্রতিদিন রেকর্ড ছাড়িয়ে যাচ্ছে করোনায় আক্রান্তের সংখ্যা, সেখানে এই মুহূর্তে এই সংক্রমন রুখতে স্কুল কলেজ অফিস এমনকি পরিবহন ব্যবস্থায় সব কি স্বাস্থ্য বিভাগের নির্দেশমতো চলছে বা চলবে? সরকারি নির্দেশ উপেক্ষা করে, কোন রকমের সাবধানতা অবলম্বন না করেই, প্রচুর মানুষ আজ রাস্তায়, অফিসে, পরিবহনে। এই অব্যবস্থায় শিক্ষাকেন্দ্র গুলো কতটা নিরাপদ? আরো বেশি সময় নিয়ে, আরো পরিকল্পনার সহিত করোনার মোকাবেলায় সমস্যা কোথায়? জীবন কি টাকার চেয়েও দামি!\nকি ভাবছেন? কি শিখবে সন্তানেরা এই চাটুয়া ব্যবস্থায়?\nভাবছেন! তিথি দেখছেন ? অসভ্য বর্বর অধ্যক্ষের বিরুদ্ধে, শিক্ষা ব্যাপারীর বিরুদ্ধে কখন গর্জে উঠবেন? অথবা করোনার সংক্রমন কে উপেক্ষিত করে সন্তানদের এত খুল্লাম খুল্লায় আদৌ কি স্কুলে দেবেন? বাস কাকু - ভ্যান কাকু - মাসি, প্রার্থনার অজস্র বিষ বাঁশি ? ইয়া বড়া বিল্ডিং, ঠান্ডা ঠান্ডা কুল কুল, দরজা জানালা বাগান আর বাথরুম বাঁশ ফুল?\nতাই বলছি, একটু সত্যি ভাবুন। অসংখ্য এমন শিক্ষক তিনিও কারো পিতা, যিনি শিক্ষিকা তিনিও কারো মাতা। আবার অশিক্ষক সকল কর্মচারীর ক্ষেত্রেও তাই। সর্বস্তরের চাকুরীর ক্ষেত্রেও তাই। ছাত্র ছাত্রী তারাও অনুরূপ আত্মজন, তাদের পিতামাতার।\nভাবুন। অন্তত নিজের জন্যই ভাবার প্র্যাকটিস করুন। বলার চেষ্টা করুন। প্রতিবাদ করুন। বলা তো যায় না .... খেলা শেষের বাঁশি ..... না বেজে ওঠে ....\n► ব্যক্তিগত শিক্ষা এবং তার আবহ। Reviewed by5on জুন ০৫, ২০২০ Rating: 5


সিটি-পিএসজির ভিন্নরকম বিস্ময়\nপরশু ছিল ইউরোপিয়ান ফুটবলে জায়ান্টদের লিগ কাপের রাত। রাতটা ঐতিহাসিক করে রেখেছে পেপ গার্দিওলার ম্যানচেস্টার সিটি। টানা ব্যর্থতার শেকল ভেঙে বছরের প্রথম জয়ের দেখা পেয়েছে রিয়াল মাদ্রিদও। তবে বিষ্ময় উপহার দিয়ে বিদায় নিয়েছে টানা পাঁচবারের চ্যাম্পিয়ন পিএসজি।\nলা লিগায় ভিয়ারিয়ালের বিপক্ষে পয়েন্ট হারানোর পর ঘরের মাঠে রিয়াল সোসিয়াদাদের হার। এরপর থেকে চলছিল রিয়াল কোচ সান্তিয়াগো সোলারির মুÐুপাত। তবে ক্লাবের পক্ষ থেকে আভাস দেওয়া হয়, যত খারাপ ফলই করুণ না কেন মৌসুম শেষ হওয়ার আগ পর্যন্ত বার্নাব্যুতেই থাকছেন আর্জেন্টাইন কোচ। ক্লাবের আস্থার প্রতিদান দিয়ে আবার ঘুঁরে দাঁড়িয়েছে সোলারির দলও। কোপা দেল রে’র শেষ ষোলর প্রথম লেগের ম্যাচে পরশু লেগানেসকে ৩-০ গোলে হারিয়েছে মাদ্রিদের দলটি। গোল করে ও করিয়ে মন কেড়েছেন তরুণ ব্রাজিল ফরোয়ার্ড ভিনিসিউস জুনিয়র।\nঅবশ্য এদিনও শুরুর দিকে হতাশ করছিলেন ক্রুস-রামোস-কাসিমিরো-বেনজেমা-ভাসকেজেদের নিয়ে গড়া শক্তিশালী রিয়াল। বিরতির ঠিক আগে পেনাল্টি থেকে ক্যারিয়ারের শততম গোলের মাধ্যমে দলকে এগিয়ে নেন দলপতি সার্জিও রামোস। দ্বিতীয়ার্ধে কিছুটা নির্ভার রিয়াল ভালো খেলে জয় নিয়ে মাঠ ছাড়ে। ৬৮ মিনিটে ভাসকেজকে দিয়ে গোল করানোর পর ৭৭ মিনিটে নিজে গোল করেন ভিনিসিউস। তার বদলি হয়ে মাঠে নামেন ম্যান সিটি থেকে সদ্য বার্নাব্যুতে যোগ দেওয়া ১৯ বছর বয়সী ব্রাহিম দিয়াজ। এই ম্যাচ দিয়েই রিয়ালের জার্সিতে অভিষেক ঘটল স্প্যানিশ মিডফিল্ডারের। বুধবার লেগানেসের মাঠে হবে দ্বিতীয় লেগের ম্যাচটি।\nকোয়ার্টার ফাইনালে নাম লেখাতে রিয়ালের জন্য দ্বিতীয় লেগের দরকার হলেও কারাবাও কাপের (লিগ কাপ) ফাইনালে নাম লেখাতে দ্বিতীয় লেগের ম্যাচটি না খেললেও চলবে ম্যাস সিটির। ঘরের মাঠে প্রথম লেগেই যে কাজটা সেরে ফেলেছে সিটিজেনরা। তৃতীয় সারির দল বার্টন অ্যালবিয়নকে নিয়ে শ্রেফ ছেলেখেলা করেছে ওটামেন্ডি, সিলভা, মাহরেজ, সানে, সেজুসদের নিয়ে গড়া শক্তিশালী সিটি। নিজেদের মাঠ ইতিহাদে বার্টনকে ৯-০ গোলে উড়িয়ে দিয়েছে গার্দিওলার দল! ইংলিশ লিগ কাপের প্রায় দেড়’শ বছরের ইতিহাসে সেমিফাইনালে কোন দল এর আগে এত বড় জয় পায়নি। গার্দিওলার কোচিং ক্যারিয়ারে অবশ্য একই ব্যবধানের জয় আছে একটি, বার্সেলোনার হয়ে কোপা দেল রেতে ২০১১ সালে।\n৩৭ মিনিটেই চার গোল করে ম্যাচের ভাগ্য গড়ে দেয় সিটি। গোল উৎসবের দিনে একাই চার গোল করেন গ্যাব্রিয়েল জেসুস, একবার করে স্কোরবোর্ডে নাম লেখান ডি ব্রইনা, জিনচাঙ্কো, ফডেন, ওয়াকার ও মাহরেজ। অবাক করা বিষয় হলো পুরো ম্যাচে একবারো রেফারিকে পকেট থেকে কোন কার্ড বের করতে হয়নি।\nরিয়াল ও সিটির মত জয়ের আশা নিয়েই মাঠে নেমেছিল ফরাসি চ্যাম্পিয়ন পিএসজিও। কিন্তু লিগ ওয়ানের তলানীর দল গুইনগাম্পের কাছে শেষ ১০ মিনিটে দুই গোল খেয়ে ২-১ ব্যবধানে হেরে বিদায় নিয়েছে আসরের টানা পাঁচবারের চ্যাম্পিয়নরা। নেইমার-এমবাপে-ডি মারিয়া-সিলভাদের নিয়ে গড়া শক্তিশালী দল নিয়েও পেরে ওঠেনি লিগ ওয়ানের চ্যাম্পিয়নরা। ফ্রেঞ্চ লিগ ওয়ানে অপরাজিত থাকা দলটি অতি আত্মবিশ্বাসের কারণে হেরেছে বলে মনে করেন দলটির কোচ টমাস টুখেল।\nপিএসজির পরাজয়ের মূল কারণ ডি বক্সে রক্ষণভাগের তিনটি অপ্রয়োজনীয় ফাউল। সেই সুবাদে পাওয়া তিন পেনাল্টির প্রথমটি মিস করেন কিংবদন্তি ফরাসি ডিফেন্ডার লিলিয়ান থুরামের ছেলে মার্কাস থুরাম। তবে ম্যাচের একেবারে শেষ মিনিটে তার পেনাল্টি গোলেই জয় নিয়ে মাঠ ছাড়ে গুইনগাম্প। এর আগে ৫৯ মিনিটে করা নেইমারের গোলটি দুই মিনট বাদেই পেনাল্টি থেকে শোধ করেন ইয়ানি এন’গাবাকোতো। দারুণ জয়ে সেইমফাইনালে উঠল মোনাকোর দলটি।\nরেনির বিপক্ষে চমক উপহার দিয়ে শেষ আটে ওঠে গুইনগাম্প। নির্ধারিত সময়ে ম্যাচ ১-১ ড্র হওয়ার পর ২২ পেনাল্টি শুট আউটে ৮-৭ গোলে জিতেছিল তারা!\nডিফেন্ডার হয়েও ক্যারিয়ারের এক’শ গোলের দেখা পেয়ে গেলেন সার্জিও রামোস। এর মধ্যে ৮০টি রিয়ালের জার্সিতে, সেভিয়ার হয়ে ৩টি ও স্পেন জাতীয় দলের হয়ে ১৭ গোল করেছেন রামোস।\n১৯৮৭ সালের পর এই প্রথম এক ম্যাচে আটের অধীক গোল করল ম্যান সিটি ।\nচলতি মৌসুমে ইংল্যান্ডের শীর্ষ চার স্তরে প্রতি দুই ম্যাচে কমপক্ষে সাতটি করে গোল করল সিটি।\nটানা পাঁচবারের চ্যাম্পিয়ন পিএসজি ৪৯ ম্যাচ পর ফরাসি লিগ কাপে পরাজয়ের মুখ দেখল


শিশুর মাঝে পশু খোঁজে ভালোবাসা, মানুষ খোঁজে যৌনতা – শীর্ষ খবর ডটকম\nPub: বুধবার, জুলাই ১০, ২০১৯ ৬:১৩ অপরাহ্ণ | Upd: বুধবার, জুলাই ১০, ২০১৯ ৬:১৩ অপরাহ্ণ\nজুনাইদ আল হাবিব :\nআমি শিশুদের ভালোবাসি। আমি ওদের বন্ধু। শিশুদের হাসিতে চোখ রেখে জগতের বহু যন্ত্রণা ভুলতে পারি। ওরা নিষ্পাপ, ফুলের মতো পবিত্র। যে ঘরে শিশু আছে, সে ঘরে যেন ফুলের বাগান আছে। ওদের হাসির মাঝেও আমি ফুলের সৌরভ খুঁজে পাই। ফুলের সুঘ্রাণ যেভাবে চারিদিকে ছড়িয়ে পড়ে, ঠিক সেভাবে শিশুদের ভালোবাসা আমার রন্ধ্রে রন্ধ্রে, শিরায় শিরায় প্রবেশ করে। আমি প্রশান্তি পাই। আমি প্রাণোচ্ছ্বাসে মেতে থাকার প্রেরণা পাই। ওদের কথা, ওদের বার্তা মাঝে মাঝে মনটাকে ভালো করে দেয়। কী সুন্দর ওদের ভাষা। কতো ভঙ্গিমায় ওরা কথা বলে। এ যেন ভালোবাসার এক অফুরন্ত ভান্ডার।\nকিন্তু সম্প্রতি কী ঘটছে আমাদের দেশে? আমরা কি মানুষ, না পশু? নিজেদের পশুত্বের প্রমাণ দিতে আমরা কেন এত অসভ্য হয়ে পড়েছি? আমরা শিশুদের মাঝে ভালোবাসা না খুঁজে যৌনতার গন্ধ খুঁজি। ছি! কী অসভ্য আমরা। এই হলো আমাদের সমাজ! আমাদের করুণ বাস্তবতা। শিশু ধর্ষণের ঘটনা উদ্বেগজনকহারে ক্রমেই যে বেড়ে চলেছে, এর শেষ কোথায়?\nএমন পরিস্থিতিতে উত্তপ্ত হয়ে উঠেছে সামাজিক যোগাযোগমাধ্যম। কিছু মানুষ প্রতিবাদে ফুঁসে উঠেছেন। সামাজিক যোগাযোগমাধ্যমে অনেকেই কুকুর ও শিশুর একটি ছবি পোস্ট করে লিখেছেন, ‘কুকুরটাও শিশুটির ভালোবাসা বোঝে, আর মানুষ নামের জানোয়াররা শিশুদের মাঝে যৌনতা খোঁজে। কী নির্লজ্জ ওরা। ওদের রুচি কেমন? ওদের জন্য আজ শিশুরা কোনভাবেই নিরাপদ নয়। তবুও কি ধর্ষকদের বিবেকের সূর্য উদিত হবে না? শিশুরা তো কেউ আমাদের আদরের সন্তান, আদরের ছোট বোন। তাহলে ওদের প্রতি কেন আমরা দানবের মতো আচরণ করছি।’\nকী নৃশংস, কী জঘন্য হতে পারে আমাদের আচরণ। একটি শিশুকে ধর্ষণ করার পরও পশুত্ববহনকারী মানুষগুলো ক্ষান্ত হয় না। নিজেকে সাধু হিসেবে প্রমাণ করার জন্য শিশুদের মেরে ফেলা হচ্ছে। তাহলে আমরা কোথায় আছি? আমরা কি সেই আইয়্যামে জাহেলিয়ায় আছি?\nপ্রতিটি পুরুষের যৌন জীবন উপভোগ করার বিধান তার ধর্মেই আছে। কারো ইচ্ছে হলে তারা বিয়ে করে ভালো থাকতে পারে। শিশুদের জীবন নষ্ট করে ওরা কিভাবে ভালো থাকে? ছেলে-মেয়ে প্রাপ্তবয়স্ক হলে তাদের বিয়ে করানো উচিত। এতে সমাজে এমন ঘটনা ঘটবে না। ধর্ষণের ঘটনা বাড়ার পরেও মানুষের টনক নড়েনি। ইদানিং শিশু ধর্ষণের ঘটনা এবং ধর্ষণের পর হত্যার মতো হৃদয়বিদারক ঘটনা ‘অন্ধকার যুগ’কেও হার মানায়।\nসামাজিক যোগাযোগমাধ্যমে মানুষ এও লিখেছেন, ‘আপনার ঘরে কি একটি মেয়ে শিশু আছে? তাহলে তাকে একটি অস্ত্র কিনে দিন লাইসেন্সসহ। তাহলে ওই শিশুর নিরাপত্তা আছে।’ আমরা শিশুদের প্রতি কতটা বর্বর হলে আমাদের বলতে হয়, শিশুদের বাঁচতে হলে অস্ত্র হাতে তুলে দিতে হবে। ধর্ষকরা কতো বড় পশু হলে শিশুদের প্রতি এমন জঘন্য আচরণ করতে পারে?\nধর্ষণ শব্দটি মুখে আনতে এবং লিখতে আমি লজ্জাবোধ করি। কিন্তু অনবরত এ ঘটনা বাড়তে থাকায় মনে হলো, আমাদের এখনি রুখে দাঁড়াতে হবে। এর লাগাম টেনে ধরা উচিত। না হলে আমরা পশু হিসেবে সমাজে স্বীকৃতি পাবো। এজন্য সমাজের সর্বস্তরের মানুষকে এগিয়ে আসতে হবে। শিশুদের প্রতি নজর দিতে হবে। হয়তো আপনার কাছের কারো দ্বারাই আপনার শিশুটির জীবন বিনাশ হতে পারে!\nতবে হ্যাঁ, কাছের মানুষদের প্রতি আবার আস্থাহীন হওয়া চলবে না। হয়তো কাছের এমনও মানুষ আছে, যারা আপনার সন্তানকে তার সন্তানের মতো আদর করেন। মোটকথা হচ্ছে, শিশুদের সবসময় চোখে চোখে রাখা উচিত। আর যেসব মানুষ নামের পশু আজ শিশুদের সাথে এমন অমানবিক আচরণ করছে, তাদের ভাবা উচিত- আমরাও একদিন শিশু ছিলাম। ওদের মতোই। যদি আমার বেলায় ঘটনাগুলো ঘটতো, তাহলে কেমন হতো?\nসবমিলিয়ে বলতে চাই- কোন ধর্ষণই কাম্য নয়। শিশুদের বিষয় তো একেবারেই নয়। শিশুদের রয়েছে স্বপ্নীল ভবিষ্যৎ। ওদেরকে বাঁচতে দিতে হবে। না হলে আমাদের বিকৃত মানুষ হিসেবে পরিচয় দিতে হবে। বিশ্ব দরবারে মাথা উঁচু করে দাঁড়াতে পারবো না। ওরা বড় হোক আমাদের মতোই। বেড়ে উঠুক নিরাপদে।


সমস্ত নতুন ডিল - ইউএসএথ্রিল সহ এখানে অ্যামাজন প্রাইম দিব?\nওহে ছেলেরা কেমন আছেন সবাই… সুতরাং আমাজন প্রাইম দিবসটি ২০২০ আমাদের পিছনে ফেলে এ বছর এটিকে পিছনে ফেলেছে। এবং এটি আনুষ্ঠানিকভাবে 13 ই অক্টোবর এবং 142020 এর মধ্যে চলছে আমি কীভাবে আপনি অ্যামাজন প্রাইম দিবসে সেরা ডিলগুলি পেতে পারেন সে সম্পর্কে টিপসটি শেয়ার করতে চলেছি। এই বছর প্রধান দিনটি আনুষ্ঠানিকভাবে 13 ই অক্টোবর এবং 14 ই তাই ছেলেরা আমাদের উপর। আপনি আমাজন প্রাইম দিবসে কিসের জন্য কেনাকাটা করছেন আমাকে নীচের মন্তব্যে বিভাগে জানিয়ে দিন … আপনার কোনও লক্ষ্যমাত্রা আছে যা আপনি বিশেষত যে আমাজন প্রাইমের জন্য সাইন আপ করতে পেরেছেন… আপনি যদি অ্যামাজন প্রাইম দিবসের সুযোগ নিতে চান? আপনাকে একটি অ্যামাজন প্রাইম সদস্য হতে হবে এখানে দুর্দান্ত জিনিস আপনি কেবল 30 দিনের ট্রায়াল পেতে পারেন।\nআপনি যে প্রাইম ভিডিওটি ব্যবহার করেন তা পেয়ে যান যা বিভিন্ন স্ট্রিমিং শো এবং আপনি অ্যামাজন সংগীত পেতে পারেন এমন জিনিসের জন্য অনেকগুলি সঠিক। আমরা সত্যিই এটি খুব বেশি ব্যবহার করি না তবে আপনি কি অ্যামাজন ফটোগুলির মতো জিনিস পান আপনি কি জানতেন যে অ্যামাজন প্রাইম সহ আপনার সীমাহীন ফটো স্টোরেজ রয়েছে।\nএটি সত্য এবং এতগুলি বিষয় যা আপনি এমনকি এটি সম্পর্কে জানতে নাও পারলে এটি দেওয়া হতে পারে অ্যামাজন প্রাইমের জন্য সাইন আপ করে। তবে অ্যামাজন প্রাইম ডেটির যত্ন নিতে, আপনাকে প্রধান সদস্য হতে হবে এবং আবার আপনি সাইন আপ করতে পারেন এবং আপনি 30 দিনের বিনামূল্যে ট্রায়াল পান।\nএবং আপনি চাইলে আপনি বাতিল করতে পারেন বা আপনি দেখতে পাচ্ছেন যে সমস্ত সুবিধাগুলি অ্যামাজন এখানে যুক্তরাষ্ট্রে রাজ্যের পশ্চিম উপকূলের একটি সংস্থা। সুতরাং আমি বিশ্বাস করি যে মধ্যরাতের প্রশান্ত স্ট্যান্ডার্ড সময় তাই আমরা সঠিকভাবে শুরু হওয়া ডিল থেকে কয়েক ঘন্টা দূরে রয়েছি। এখন আপনি প্রারম্ভিক অ্যাক্সেস ডিলগুলি দেখতে পাবেন এবং তারপরে সরকারী ডিলগুলি সত্যিই খুব শীঘ্রই শুরু হবে। একটির মতো, আমি অ্যাপল পণ্যগুলিকে প্যাড দিচ্ছি না তবে আপনি দেখতে পাচ্ছেন যে এই চুক্তিতে 16 টি সঞ্চয় রয়েছে। এবং সম্ভবত আমরা টেলিপ্রম্পটারগুলির জন্য আই প্যাডগুলি ব্যবহার করতে চাই যাতে ম্যাকবুক প্রোটি পরীক্ষা করা এক জিনিস। এখন এটি লক্ষ্য করুন এবং এটি আপনি যে স্টাফটি পড়তে চান তা হ্যাঁ এটি বিক্রিতে 5% অবকাশ রয়েছে। তবে দেখুন চেকআউটে 100 টি সংরক্ষণ করুন এবং তাই আপনি আসলে যা করছেন তা এটি আপনার কার্টে যুক্ত করা।\nএটি পরে সেই পদোন্নতি যুক্ত করতে চলেছে এবং তাই এই শপিংয়ের চারপাশে লক্ষ্য করুন যে কোন নির্দিষ্ট সুনির্দিষ্ট। এখন আর একটি গুরুত্বপূর্ণ বিষয় হ’ল এটি হ’ল যে ছেলেরা আপনি জানেন কেবলমাত্র তারাই আপনার পছন্দসই ডিল দখল করতে পারবেন। এবং তারপরে এই বর্ধিত রিটার্নের সুবিধা নিন যাতে দাবী করার জন্য সময়সীমা থাকে cool\nমধ্যরাতে শুরু হওয়া ডিলগুলি আপনি আসন্ন চুক্তিগুলি দেখতে যাচ্ছেন এবং আপনি দেখতে যাচ্ছেন সরাসরি সকাল6টা 12 টা বাজে লাইভ করে live ডিলগুলির সামনে যখন আপনি তাকান এবং যেখানে আপনি এটি দেখতে পাবেন তখন যা কিছু তা স্মরণে সেট করা হয় আপনি বাস্তবে সেগুলি দেখতে পারবেন না। এখন কারণ এটি শুরু হয়নি তবে আপনি যখন প্রধান হোম পৃষ্ঠায় যান তখন আপনি ডিলগুলি দেখতে শুরু করবেন। এটি এখন বিদ্যুতের বেশ কয়েকটি জিনিস যা সাধারণত কয়েক ঘন্টা স্থায়ী হয় বা কেন সেখানে অবাক করা সরবরাহের সীমাও কেনার সীমা পেয়েছে তা এখনই পেয়েছেন।\nসুতরাং কেবলমাত্র 100 ইউনিটগুলির মতো রয়েছে 500 ইউনিট 5000 ইউনিট যদি আপনি এটি মিস করেন তবে অপেক্ষার তালিকায় যোগ দিতে সক্ষম হবেন। এবং তারপরে একটি বিশাল কী তবে আপনি বিভাগ অনুসারে আপনার পছন্দগুলি ফিল্টার করতে চান তাই এখানে একটি পরামর্শ অবশ্যই অ্যামাজন প্রাইমে কেনাকাটা করার জন্য একটি ডেস্কটপ ব্যবহার করার পরামর্শ দেয়। বা একটি ল্যাপটপ আপনি বাম পাশ দিয়ে আপনার ওয়েব পৃষ্ঠায় পাবেন আপনি বিভাগ অনুযায়ী ফিল্টার বলতে পারেন। সুতরাং আপনি সমস্ত বজ্রপাতগুলি দেখুন তবে বিশেষত চিন্তাবিদমাধ্যম সম্প্রদায়কে বাদ দিয়ে অন্য ব্যক্তির পক্ষে।\nআপনি হয়ত কম্পিউটার এবং প্রযুক্তি হিসাবে আমি গেমিংয়ের দিকে তাকান তা পরীক্ষা করতে পারেন। কারণ মাঝে মাঝে হেডসেটগুলি বা গেমিং স্টাফ থাকতে পারে। আমি ক্যামেরা এবং ফটোগ্রাফির দিকে তাকিয়ে দেখি আপনি সেই বিভিন্ন বিভাগগুলিতে দেখেন আপনি সেই বাক্সগুলি পরীক্ষা করে এবং এটি ফিল্টার করে।\nচুক্তিগুলি হ্রাস পাওয়ার পরে আপনি এগিয়ে যেতে চান এবং সম্ভবত আপনার ফোনে অনুস্মারক সেট করতে পারেন বা বিজ্ঞপ্তিগুলি সেট করবেন। সুতরাং যত তাড়াতাড়ি সম্ভব আপনি অসুস্থের মতো সেখানে সেই আলোক সজ্জা রয়েছে। আমি চাই বা সেখানে সেই মাইক্রোফোনটি রয়েছে যে আমি সেই অনুস্মারকটি সেট করতে চাই যাতে আপনি সেই চুক্তিটি আপনার জন্য সন্ধান করতে পারেন।\nআমি আপনাকে যা করতে উত্সাহ দিচ্ছি তা হ’ল আপনি সর্বদা গেম পরিকল্পনার সাথে যেতে চান। এটি লিখিতকরণ সম্পর্কে সঠিকভাবে প্রেরণ কেনা সম্পর্কে নয়। এই বছরে আমি কী কী আপগ্রেড করতে চাই আমার কন্টেন্টকে অন্য স্তরে নিয়ে যাওয়া দরকার।


প্রতি রাতেই নগ্ন হতে হয় ঃ কোয়েল মল্লিক – Alokito Chuadanga\nHome / বিনোদন / প্রতি রাতেই নগ্ন হতে হয় ঃ কোয়েল মল্লিক\nআলোকিত বিনোদন ডেক্সঃ প্রতি রাতেই টলিপাড়ার সুন্দরীদের পোশাক খুলতে হয়৷ বিস্ফোরক এই মন্তব্য করে টলিগঞ্জে আলোড়ন ফেলে দিলেন রঞ্জিত-কন্যা অভিনেত্রী কোয়েল মল্লিক৷ সম্প্রতি এক সাক্ষাৎকারে এই বিস্ফোরক মন্তব্য করে তিনি বলেন, প্রতি রাতেই আমাদের নগ্ন হতে হয়৷ তাঁর এই কথার পরেই রীতিমতো হইচই পড়েছে রুপালি জগতে৷\nএদিনের সাক্ষাৎকারে নানা প্রশ্ন ছুঁড়ে দেন সাংবাদিকরা৷ তারই সুত্র ধরে সাংবাদিকরা জানতে চান, টলি অভিনেত্রী স্বস্তিকার সঙ্গে তাঁ সম্পর্ক কেমন? এর উত্তর দিতে গিয়েই কোয়েল বলেন, আমার সঙ্গে ওঁর (স্বস্তিকা) সম্পর্ক কখনও খারাপ ছিল না৷ তবে কিছু সমস্যা হয়েছিল৷ সেটা সাময়িক? এখন তা এক্কেবারে স্বাভাবিক হয়ে গিয়েছে৷ তবে স্বস্তিকার সঙ্গে তাঁর কী নিয়ে সমস্যার সৃষ্টি তা নিয়ে কোন শব্দ খরচ করতে চাননি কোয়েল৷\nতিনি আবার স্বস্তিকার সঙ্গে অভিনয় করতে চান কি না? জানতে চাইলে টলিপাড়ার এই অভিনেত্রী বলেন, ভালো কাজ থাকলে অবশ্যই করব৷ স্বস্তিকা খুবই সাহসী অভিনেত্রী৷ অনেক খোলামেলা৷ অভিনয়েও পারদর্শী৷ তবে, আমি অতটা করে উঠতে পারিনি৷ নতুন ভালো কিছু অফার পেলে অবশ্যই করব। এর পরই বিস্ফোরক মন্তব্য করে তিনি বলেন, দেখুন প্রতিদিনই আমাদের নগ্ন হতে হয়৷ এতে লুকোচুরির কিছু নেই৷ তবে, আমাদের তো অভিনয়েই সব৷ সুতরাং অভিনয়ের জন্য নগ্নতাকে সামনে আনতেও কোনও অসুবিধা নেই৷\nনতুন ছবির কাজ নিয়ে ব্যস্ত কোয়েল৷ আবীরের সঙ্গে জুটি বেঁধে কৌশিক গঙ্গোপাধ্যায়ের পরিচালনায় বহুদিন পর ছবিতে ফিরছে কোয়েল৷ তাঁর ফ্যানেদের জন্য অবশ্যই দারুন খবর৷ আর এই মুভির সাক্ষাৎকারের সময় উঠে আসে কোয়েলের আনকাট কিছু ভার্সন। সূত্র: কলকাতা নিউজ\nPrevious শপথ নিলেন কমিল্লা সিটি মেয়র সাক্কু\nNext মৌসুমি গলা ব্যথা কমাবে এই চারটি পানীয়


এক রাতেই গুলিবিদ্ধ ১৮, মৃত ৪! আমেরিকার সিনসিনাটি শহরে আতঙ্ক, অন্ধকারে পুলিশ– News18 Bangla\n18 INJURED AND4KILLED AFTER INCIDENTS OF GUN FIRINGS IN CINCINNATI IN AMERICA DMG\nএক রাতেই গুলিবিদ্ধ ১৮, মৃত ৪! আমেরিকার সিনসিনাটি শহরে আতঙ্ক, অন্ধকারে পুলিশ\nপুলিশ জানিয়েছে, প্রতিটি ঘটনাই এক থেকে দেড় ঘণ্টা অন্তর ঘটেছে৷ যদিও শহরের অ্যাসিস্ট্যান্ট পুলিশ কমিশনার পল নিউজিগেট দাবি করেছেন, প্রতিটি ঘটনাই বিচ্ছিন্ন এবং পরস্পরের সঙ্গে সম্পর্ক নেই বলেই তাঁরা মনে করছেন৷\n#সিনসিনাটি: এক রাতের মধ্যেই শহরের একাধিক জায়গায় চলল গুলি৷ যার জেরে আহত হলেন ১৮ জন, তাঁদের মধ্যে মৃত্যু হয়েছে চারজনের৷ আমেরিকার সিনসিনাটি শহরে শনিবার গভীর রাত থেকে রবিবার ভোরের মধ্যে এই গুলি চালানোর ঘটনা ঘটেছে৷ পুলিশের প্রাথমিক দাবি, প্রতিটি ঘটনাই বিচ্ছিন্ন৷ তবে কোনও বন্দুকবাজ এই হামলা চালিয়েছে, নাকি অন্য কোনও কারণে এতজন গুলিবিদ্ধ হলেন, তা এখনও স্পষ্ট নয়৷\nপ্রাথমিক ভাবে জানা গিয়েছে, শনিবার রাত সাড়ে ১২টা নাগাদ প্রথম গুলি চালানোর খবর আসে অ্যাভোনডেল এলাকা থেকে৷ সেখানে ২১ বছর বয়সি অ্যান্টোনিও ব্লেয়ার নামে এক যুবককে গুলিবিদ্ধ অবস্থায় হাসপাতালে নিয়ে যায় পুলিশ৷ কিন্তু তাঁকে বাঁচানো সম্ভব হয়নি৷ একই জায়গা থেকে গুলির আঘাত নিয়ে আহত অবস্থায় আরও তিন জনকে উদ্ধার করে পুলিশ৷ রাত ২:৩০টে নাগাদ ফের একবার ওভার দ্য রাইন এলাকা থেকে গুলি চালানোর খবর আসে৷ সেখানে আহত হন ১০ জন৷ তাঁদের মধ্যে একজনের ঘটনাস্থলেই মৃত্যু হয়, আর একজন মারা যান হাসপাতালে৷ মৃত দুই যুবকের বয়স ৩৪ এবং ৩০ বছর৷\nএর পাশাপাশি শহরের ওয়ালনাট হিলস এলাকাতেও গুলি চালানোর ঘটনা ঘটে৷ এর পাশাপাশি পশ্চিম প্রান্ত থেকেও রবিবার ভোরে গুলি চালানোর ঘটনা ঘটেছে বলে খবর৷ সেখানেও একজনের মৃত্যুর খবর পাওয়া গিয়েছে বলে স্থানীয় সংবাদমাধ্যমগুলিতে দাবি করা হচ্ছে৷\nপুলিশ জানিয়েছে, প্রতিটি ঘটনাই এক থেকে দেড় ঘণ্টা অন্তর ঘটেছে৷ যদিও শহরের অ্যাসিস্ট্যান্ট পুলিশ কমিশনার পল নিউজিগেট দাবি করেছেন, প্রতিটি ঘটনাই বিচ্ছিন্ন এবং পরস্পরের সঙ্গে সম্পর্ক নেই বলেই তাঁরা মনে করছেন৷ তবে কারা এই ঘটনার জন্য দায়ী, সে বিষয়ে প্রাথমিক ভাবে অন্ধকারেই পুলিশ৷ শহরের মেয়র জন ক্র্যানলি স্বীকার করে নিয়েছে, শহরের বাসিন্দাদের কাছে বন্দুক বা আগ্নেয়াস্ত্র রাখাটা অত্যন্ত সহজলভ্য হয়ে দাঁড়িয়েছে৷ করোনা অতিমারির জন্য এখন পানশালাগুলি বন্ধ৷ ফলে নিজেদের বাড়িতে বা ব্যক্তিগত জায়গাতেই পার্টি করার জন্য নিয়মিত জড়ো হচ্ছেন অনেকে৷ সেখানেই এই ধরনের হিংসাত্মক ঘটনা ঘটছে বলে অনুমান তাঁর৷ ফলে আপাতত এই ধরনের পার্টিতে গিয়ে নিজেদের প্রাণ সংশয় না করার জন্য শহরবাসীর কাছে অনুরোধ করেছেন তিনি৷\nFirst published: August 17, 2020, 09:22 IST


দ্বিতীয় দফায় ইউপি নির্বাচন : পেকুয়ায় ৪০৫ জন প্রার্থীর মনোনয়নপত্র দাখিল | | Cox's Bazar Times\nby নিজস্ব প্রতিবেদক, কক্সবাজারটাইমসডটকম, ০৩ মার্চ: দ্বিতীয় দফায় ইউপি নির্বাচনে কক্সবাজার জেলার পেকুয়া উপজেলার ৭ ইউপি নির্বাচনে ৪০৫ জন প্রার্থী মনোনয়নপত্র দাখিল করেছেন। তৎমধ্যে চেয়ারম্যান পদে ৪০ জন, সংরক্ষিত সদস্য পদে ৬৭ জন এবং সাধারণ সদস্য পদে ২৯৮ জন। পেকুয়ার ৭ ইউনিয়নে মনোনয়ন পত্র দাখিলের শেষ দিন ছিল বুধবার।\nপেকুয়া সদর ইউনিয়ন থেকে চেয়ারম্যান পদে মনোনয়ন পত্র দাখিল করেছেন ৫ জন প্রার্থী। এরা হলো- বাহাদুর শাহ (বিএনপি), এডভোকেট কামাল হোসেন (আওয়ামীলীগ), নাছির উদ্দিন (ইসলামী আন্দোলন), জাহাঙ্গীর আলম (স্বতন্ত্র), আলহাজ্ব শাহ আলম (স্বতন্ত্র)। এ ইউনিয়নে সংরক্ষিত মহিলা আসনে ১১ জন ও সাধারন সদস্য পদে ৫৫ জন প্রার্থী মনোনয়ন পত্র দাখিল করেছেন।\nউজানটিয়া ইউনিয়ন থেকে চেয়ারম্যান পদে মনোনয়ন পত্র দাখিল করেছেন ৫ জন প্রার্থী। এরা হলো- রেজাউল করিম চৌধুরী মিন্টু (বিএনপি), এম শহিদুল ইসলাম (আওয়ামীলীগ), দেলোয়ার করিম চৌধুরী (জাতীয় পার্টি), তোফাজ্জল করিম (স্বতন্ত্র), আজিজুল হক (স্বতন্ত্র)। এ ইউনিয়নে সংরক্ষিত মহিলা আসনে ১২ জন ও সাধারন সদস্য পদে ৩২ জন প্রার্থী মনোনয়ন পত্র দাখিল করেছেন।\nশিলখালী ইউনিয়ন থেকে চেয়ারম্যান পদে মনোনয়ন পত্র দাখিল করেছেন ৬ জন প্রার্থী। এরা হলো- নুরুল হোছাইন (বিএনপি), কাজীউল ইনসান (আওয়ামীলীগ), মো. শহিদুল্লাহ (জাতীয় পার্টি), আবদু রশিদ (স্বতন্ত্র), শামশুল আলম (স্বতন্ত্র), জাহেদুল করিম (স্বতন্ত্র)। এ ইউনিয়নে সংরক্ষিত মহিলা আসনে ৭ জন ও সাধারন সদস্য পদে ৩৭ জন প্রার্থী মনোনয়ন পত্র দাখিল করেছেন।\nরাজাখালী ইউনিয়ন থেকে চেয়ারম্যান পদে মনোনয়ন পত্র দাখিল করেছেন ৮ জন প্রার্থী। এরা হলো- আনোয়ার হোসেন সিকদার (বিএনপি), আজমগীর চৌধুরী (আওয়ামীলীগ), শাহাব উদ্দিন (জাতীয় পার্টি), হেলাল উদ্দিন (ইসলামী আন্দোলন), নুরুল আবছার (স্বতন্ত্র), ছৈয়দ নুর (স্বতন্ত্র), হুমায়ুন কবির (স্বতন্ত্র), শামশুন্নাহার (স্বতন্ত্র)। এ ইউনিয়নে সংরক্ষিত মহিলা আসনে ৭ জন ও সাধারন সদস্য পদে ৪৭ জন প্রার্থী মনোনয়ন পত্র দাখিল করেছেন।\nমগনামা ইউনিয়ন থেকে চেয়ারম্যান পদে মনোনয়ন পত্র দাখিল করেছেন ৪ জন প্রার্থী। এরা হলো- শরাফত উল্লাহ ওয়াসিম (বিএনপি), খাইরুল এনাম (আওয়ামীলীগ), থেকে ইউনুছ চৌধুরী (জাতীয় পার্টি), শহিদুল মোস্তফা (স্বতন্ত্র)। এ ইউনিয়নে সংরক্ষিত মহিলা সদস্য পদে ১২ জন ও সাধারন সদস্য পদে ৩৪ জন প্রার্থী মনোনয়ন পত্র দাখিল করেছেন।\nবারবাকিয়া ইউনিয়ন থেকে চেয়ারম্যান পদে মনোনয়ন পত্র দাখিল করেছেন ৫ জন প্রার্থী। এরা হলো- বর্তমান চেয়ারম্যান এ.এইচ.এম বদিউল আলম (স্বতন্ত্র), জিএম আবুল কাসেম (আওয়ামী লীগ), সাইফুল ইসলাম (বিএনপি), শহিদুর রহমান ওয়ারেচী (জাতীয় পার্টি), সাকিল সিকদার (স্বতন্ত্র)। এ ইউনিয়নে সংরক্ষিত মহিলা আসনে ১০ জন ও সাধারন সদস্য পদে ৪৬ জন প্রার্থী মনোনয়ন পত্র দাখিল করেছেন।\nটইটং ইউনিয়ন থেকে চেয়ারম্যান পদে মনোনয়ন পত্র দাখিল করেছেন ৭ জন প্রার্থী। এরা হলো- রমিজ উদ্দিন আহমদ (বিএনপি), জাহেদুল ইসলাম চৌধুরী (আওয়ামীলীগ), মোসলেম উদ্দিন (স্বতন্ত্র), শহিদুল্লাহ বিএ (স্বতন্ত্র), রেজাউল করিম (স্বতন্ত্র), হাছান শরীফ চৌধুরী (স্বতন্ত্র), হাবিব উল্লাহ (স্বতন্ত্র)। এ ইউনিয়নে সংরক্ষিত মহিলা আসনে ৮ জন ও সাধারন সদস্য পদে ৪৭ জন প্রার্থী মনোনয়ন পত্র দাখিল করেছেন।\nটেকনাফে সড়ক দুঘর্টনায় গৃহবধুর মৃত্যু\nLeaveaReply Cancel reply\tYour email address will not be published. Required fields are marked *Comment Name * Email * Website Next story চকরিয়ায় ছুরিকাঘাতে কলেজ ছাত্র নিহত\nPrevious story ১৩০০ সন্তানের বাবা ৮৭ বছরের পোস্টম্যান!


নলছিটির তালতলা বাজারে চুরির ঘটনায় আতঙ্কিত ব্যবসায়ীরা\nআপনি দেখছেন: প্রচ্ছদ / নলছিটির তালতলা বাজারে চুরির ঘটনায় আতঙ্কিত ব্যবসায়ীরা\nফেব্রুয়ারি ৫, ২০২০ ১০:০৬ পূর্বাহ্ণ\nঝালকাঠির নলছিটিতে চোরের উপদ্রব বৃদ্ধি পেয়েছে। গত এক মাসে উপজেলার বিভিন্ন স্থানে বেশ কয়েকটি ব্যবসাপ্রতিষ্ঠান ও বসতঘরে চুরি হয়েছে।\nদু-একটি চুরির ঘটনায় থানায় মামলা হলেও পুলিশ চুরিকৃত মালামাল উদ্ধার ও প্রকৃত চোরকে চিহ্নিত বা গ্রেফতার করতে পারেনি। সর্বশেষ সোমবার (৩ ফেব্রুয়ারি) রাতে উপজেলার নাচনমহল ইউনিয়নের ডেবরা ও হারদল গ্রামের দুই বাড়িতে গরু চুরির ঘটনা ঘটে। এরআগে গত ১ ফেব্রুয়ারি রাতে উপজেলার সুবিদপুর ইউনিয়নের তালতলা বাজারে সুরভী সমবায় সমিতির অফিসে হানা দেয় চোরেরা। এতে ওই এলাকার ব্যবসায়ী ও জনসাধারণের মাঝে চোর আতঙ্ক ছড়িয়ে পড়েছে।\nস্থানীয়রা জানায়, গত ১ ফেব্রুয়ারি রাতে চোরেরা সুরভী সমবায় সমিতির অফিসের\nআলমারি ও টেবিলের ড্রয়ার ভেঙে নগদ সাড়ে ৪ লাখ টাকা ও প্রয়োজনীয় কাগজপত্র নিয়ে পালিয়ে যাওয়ার সময় মো. সুজন হাওলাদার (২৮) নামে একজন চোরকে আটক করে পুলিশে দিয়েছে এলাকাবাসী। আটক সুজন হাওলাদার উপজেলার মালুহার গ্রামের আলাউদ্দিন হাওলাদারের ছেলে। চুরির ঘটনায় গত ২ ফেব্রুয়ারি সুরভী সমবায় সমিতির মাঠকর্মী মো. বশির সরদার বাদি হয়ে আটক সুজন হাওলাদার ও উপজেলার সুবিদপুর গ্রামের মোতালেব তালুকদারের ছেলে মো. মিজান তালুকদারসহ\nঅজ্ঞাতনামা ৮/১০ জনকে আসামি করে নলছিটি থানায় একটি মামলা দায়ের করেন।\nনলছিটি থানার ভারপ্রাপ্ত কর্মকর্তা (ওসি) মো. সাখাওয়াত হোসেন বলেন, তালতলা বাজারে সুরভী সমবায় সমিতির অফিসে চুরির ঘটনায় সুজন হাওলাদার নামে একজনকে এলাকাবাসীরা আটক করে পুলিশে সোপর্দ করেছে। তাকে ওই চুরির ঘটনায় দায়ের করা মামলায় গ্রেফতার দেখিয়ে আদালতে প্রেরণ করা হয়েছে। মামলার অন্য আসামিদের গ্রেফতারের জন্য পুলিশের অভিযান অব্যাহত রয়েছে।